AEB: polarizazio eta konfrontazio politikoa kapitalismoaren bihotzean\nNoiz sortua: Asteartea, 17 Urtarrila 2017 21:54\nNork idatzia: Urtzi Reguero\nDonald Trumpen garaipenak benetako astinaldia eragin du Ipar-amerikako sistema politikoan, baina haren ondorioek munduko ekonomian eta potentzia handien harremanetan ere eragingo dute. Trump hautagai multimilioiduna da; programa erabat atzerakoia du, eta arrazismoa eta etorkinen eta langile mugimenduaren aurkako errepresioa aldarrikatzen ditu. “Lehenik AEB” leloarekin nazionalismo ekonomikoa defendatzen du globalizazioaren aurrean. Era berean, gezur merkea erabili du bere burua sistemaren aurkako alternatiba gisa aurkezteko stablishment politikoaren, Wall Streeten eta militarren ordezkari bikaina den Hillary Clinton garaituz.\nEdonola ere, esanguratsuena parte hartzearen beherakada nabarmena izan da, milioika langile eta gazteek hauteskunde horien aurrean erakutsi duten indiferentziaren erakusle. Datuak adierazgarriak dira: Clintonek Obamak 2012an eskuratutakoak baino 6 milioi boto gutxiago lortu ditu, eta 2008koaren aldean 10 milioi gutxiago. Trumpek Romneyk 2012an lortutakoak baino 1,1 milioi gutxiago eta 2008an McCainek eskuratuak baino 200.000 gutxiago. Nabarmentzekoa da alderdi demokratako botoen beherakada, batez ere, industria guneetan. Hala ere, boto horiek ez ditu Trumpek jaso, eta hori garrantzitsua da. Bere garaipena, batez ere, herrialdearen mendealdean eta erdialdean izan da, tradizionalki atzerakoiak izan diren nekazal eskualdeetan.\nLangile klasearen eskuinerako biraketa? Sanders fenomenoa\nDatuek gezurtatu egin dute komentarista askok, baita beren buruak aurrerakoitzat dituzten batzuek ere, egindako baieztapenak: langile klase zuria ez da izan faktore garrantzitsua atzerakoi hori presidentetzara heltzeko. Analisi horiek ez dituzte azaltzen fenomeno horien oinarrian dauden joerak: kapitalismoaren krisiaren sakontasuna, bankuak eta finantza-oligarkia salbatzeko neurriak, herritar sektorean gorantz doan langabezia eta pobrezia, polarizazio sozial eta politikoa, alderdi tradizionalen krisia eta milioika zapalduk sistema honekiko duten haserrea.\nIzatez, Trump garaitua izan zitekeen baldin eta Bernie Sandersi egin izan balio aurre Clintoni beharrean. Alderdi Demokrataren primarioetan, Sandersen arrakastak —bere burua “sozialistatzat” aurkezten zuen eta Wall Street eta %1 multimilioidunaren aurkako iraultza politikorako deia egin zuen— erakutsi zuen langile klasea, gazteria eta geruza ertaineko sektore handi bat ezkerrera biratu dela. Aparatu demokrata aurka izan eta etengabeko boikot kanpaina egin badu ere, Sandersek mitinetan milaka eta milaka pertsona mobilizatzea lortu zuen, milioika dolar eskuratu zituen pertsona xume, sindikatu eta bizilagun elkarteengandik, banku eta enpresa pribatuetatik zentimorik jaso gabe.\nSandersen lurrikarak alarmak piztu zituen aparatu demokratan eta klase agintariarengan, eta baliabide guztiak erabili zituzten garaipena saihesteko. Bernie Sandersek amore ematea eta ezkerreko hautagai independente bezala ez aurkeztea lortu zuten. Gertakari hori erabakigarria izan da hauteskundeetan eta abstentzio indartsuan: Sandersek bere desertzioa eta Clintoni emandako babesa justifikatu zuen esanez Trump garaitzeko alternatiba hoberena zela, baina ikusi denez, amore emateak hautagai errepublikanoaren aurreikuspenak eta emaitzak hobetu ditu.\nDonald Trump, sistemaren aurkako hautagaia?\nHasieran, gutxik uste zuten Trump izango zela errepublikanoen hautagai. Klase agintariko sektore handi batek Clinton babesten duen arren, Trumpek beste sektore garrantzitsu bat ordezkatzen du; hain zuzen ere, inperialismo estatubatuarrak mundua dominatzen zuen garaia faltan sumatzen duen sektorea. Sektore hori mobilizazio sozialaren eta etor daitekeen iraultzaren beldur da, eta uste du autoritarismoa, militarismoa eta herrialde barruko nahiz kanpoko errepresioa dela bide egokiena. Horiek gora egiteak erakusten du nola Ipar-amerikako kapitalismoa barne oreka galtzen ari den. Azken finean, Trump iparramerikar gizartean dagoen polarizazio prozesuaren txaponaren aurpegi bat da.\nDena den, ez dugu geure burua engainatu behar: Trumpek eta Clintonek helburu inperialista berbera dute, eta Clintonek, lehenago Obamak bezala, murrizketa sozialak, errepresio poliziala erabiltzea eta borroka sozialaren gorakada saihesteko eskubide demokratikoei erasotzea defendatzen du.\nClinton, hautagai aurrerakoia?\nHillary Clinton ez da izan inoiz Trumpen alternatiba aurrerakoia. Gogora dezagun hauteskundeak baino aste batzuk lehenago izandako eskandalua, WikiLeaks-ek Hillary Clintonen mezu elektroniko batzuk argitaratu zituenean. Bertan, besteak beste, mespretxuz hitz egiten zuen etorkinez eta gutxiengo erlijiosoez, “aberatsen gobernua” aldarrikatzen zuen aberats izateagatik “lapurtuko ez luketelako”. Gainera, Ekuadorren Londresko enbaxadara dron bat bidaltzea defendatzen zuen Julian Assange hiltzeko. Bestalde, telebistako eztabaidetan Clintonek argi utzi zuen bere programa zein den: AEBren paper inperialista defendatzea eta Ekialde Hurbilean esku hartze militarra areagotzea.\nHillary Clinton herrialdeko establishment politiko eta ekonomikoaren hautagaia zen, herrialdeko monopolio kapitalista handiena, finantza elitearena. The Wall Street Journal egunkariak argitaratu zuenez, milioidunek emandako 88 milioi dolarretatik, 70 milioi jaso zituen Clintonen kanpainak; aldiz, 18 milioi jaso zituen Trumpek. Bestalde, Clintonek kargu militar errepublikano zein demokrata ohien babesa ere jaso zuen.\nHistoriako administrazio ultraeskuindarrena\nTrumpen garaipena beldurgarria izan bada, are beldurgarriagoak dira gobernukideak. Zalantzarik gabe, AEBren historiako administrazio ultraeskuindarrena izango da berea: Fiskal Nagusiaren kargua Jeff Sessionsek hartuko du; eskubide zibilen aurkari ezaguna da eta Mexikoko mugan harresia eraikitzea eta legez kanpoko etorkinak deportatzea sutsuki defendatu du. CIAko zuzendaria Mike Pompeo izango da, herritarrak legez kanpo espiatzearen defendatzailea. Gainera, Tea Partyko eta Erriflearen Erakunde Nazionaleko kide ezaguna eta abortuaren aurkako ekintzailea ere bada. Segurtasun Nazionaleko aholkularia Michale Flynn izango da, Obamak kargutik kendu zuen musulmanen aurkako fanatismoagatik eta torturari eragozpen guztiak kentzea defendatzen du.\nIzendatze aipagarriena kabinete buruarena da: Stephen Bannon. Gazte zenean beltzen eta emakumeen eskubide zibilen aurkako ekintzaile izan zen, eta orain ezagunak dira Ku Klux Klan eta antzeko erakundeekin dituen loturak. Izendatu eta handik gutxira adierazi zuen bere helburua “mugimendu politiko berria eraikitzea” zela nazionalismo ekonomikoa defendatzeko eta beharrezko ikusten zuela “nazioaren” mesedetan borroka guztiak zapaltzea.\nMilaka eta milaka pertsona kalean Trumpen aurka\nGauza bat argi dago: Trumpek ez du eztei arorik izango. Hasieratik aurre egin beharko dio, batetik, kaosak dominatzen duen nazioarteko egoera bati eta, bestetik, potentzien arteko tentsio militar eta ekonomiko gero eta handiago bati. Datuek erakusten dutenez, posible da AEBn kapitalismoaren krisia areagotzea; eta, edonola ere, Ipar-amerikako klase agintariaren barne kontraesanak areagotuko dira eta sistemaren krisi historikoa agerian utziko dute.\nIkusiko da zein izango den Trumpen geroa, baina ezin da gutxietsi AEBko eta munduko langileentzat, etorkinentzat eta gazteentzat dakarren mehatxua. AEBko ezker militantearen betebeharra da erresistentzia mugimendu indartsua eraikitzea eta presidente atzerakoi horren eta bere neurrien aurka borroka egitea. Eta horretarako baldintzak badaude: garaipenaren egun berean Trumpen aurkako protesta eta manifestazioak izan ziren New Yorken, Philadelphian, Seattlen, Chicagon, Oaklanden, Washingtonen eta Bostonen. Milaka eta milaka pertsonak parte hartu zuten, batez ere gazteek.\nTrumpen administrazioak bere programa aplikatzea erabakitzen badu, beharrezkoa izango da erasoaren neurrira egongo den erresistentzia eraikitzea masen mugimenduarekin. Socialist Students gazte erakundeak ikasle greba deitu du “Donal Trumpi ez!” lelopean urtarrilaren 20rako, hain zuzen ere, Trumpek presidente izateko lehen urratsa eman eta karguari zin egongo dion egunean. Protestak mundu osoan izango dira AEBri elkartasuna erakusteko; eta bertan parte hartuko dute, besteak beste, Ikasle Sindikatuak eta Mexikoko CEDEP (Hezkuntza Publikoaren Defentsarako Batzordea) ikasle erakundeak. Halako bi aurrekari bakarrik daude: 1973an Nixonen inbestiduran, Vietnamgo gerraren aurkako protesten garaian, eta 2001ean George W. Bushen inbestiduran.\nBurgesiako sektore guztiek defendatzen duten programa da murrizketekin jarraitzea eta langile klaseari ordainaraztea krisi kapitalistaren ondorioak. Hala ere, Trumpen profil atzerakoi eta probokatzaileak sistema osoa zalantzan jar dezakeen konfrontazio soziala eragin dezake.


Donostiako Astiñeneko zubia udan zabalduko da ibilgailu guztientzat - Gipuzko Buru Batzarra\nDonostiako Astiñeneko zubia udan zabalduko da ibilgailu guztientzat\nDonostiako alkate Eneko Goiak Hirigintzako udal-batzordean aditzera eman du zubia ireki ahal izango dela urtea amaitu baino lehen oinezkoentzat, bizikletentzat eta motorrentzat.\nDonostiako alkate Eneko Goia Hirigintzako udal-batzordean agertu da eta, bertan, udal-taldeei informazioa eman die Astiñeneko zubia konpontzeko lanen egoerari buruz.\nGoiak esan du Mantentze-lanetako eta Zerbitzuetako departamentuak asteak daramatzala lanean zubia konpontzeko hasierako proiektuan, eta honakoa azaldu du: lehen faseko lanek bi helburu dituzte, alde batetik, zubia konpontzea oinezkoek, bizikletek eta motorrek pasa ahal izateko; eta bestetik, zubia prestatzea bigarren faseari ekiteko, hau da, ibilgailu guztientzat ireki ahal izateko konpontze lanak egiteko faseari ekiteko.\nDonostiako alkateak adierazi du, lanei ekiteko beharrezkoa dela Kostas-en baimena izatea. Eta baimen hori abenduaren 4an iritsi daiteke, beti, baldin eta une honetan erakusketa publikoaren fasean dagoen proiektuari alegazioak aurkezten ez bazaizkio. Lehen fasearen obrek 133.000 euroko aurrekontua dute eta lanak egiteko hiru asteko epea. Hortaz, ondo-bidean, urtearen amaieran zubia ireki ahal izango litzateke oinezkoentzat, bizikletentzat eta motorrentzat.\nOsorik konponduko da\nEra berean, Eneko Goiak udal-batzordean berretsi du azken asteotan aditzera eman duena, hau da, Udalak mugitu diren zutoinak guztiz konponduko dituela. Eta arrazoia segidakoa da: Egia eta Loiolako auzotarrengan zein Urumea gurutzatzeko zubia erabiltzen duten gainerako hiritarrengan izaten ari den eragina.\nHalaber, Goiak aditzera eman du Astiñene zubiaren itxierak Dbus-i egunero1.000 euroko gain-kostua sortzen ari diola. Izan ere, hainbat autobus zerbitzu indartu behar izan ditu eta autobusek ibilbide luzeagoa egin behar dute.\nHortaz, Eneko Goiak azpimarratu du, zubia guztiz konpontzeko izapidea urgentziaz egingo dela, eta beraz, kontuan hartuta konpontzeko obrek hiru hilabete iraungo dutela, eta Kostas-ek baimena berezia eman behar duela, lanak martxoan edo apirilean hasiko direla, gutxi gorabehera uztailean amaitzeko. Bigarren fasearen aurrekontua 638.000 eurokoa da.\nAzkenik, Donostiako alkateak esan du, behin informazio zehatza eskuan izanda, Udalak Egia eta Loiolako auzotarrekin bilerak antolatuko dituela, informazio hori guztia emateko.


EH Bilduk salatu du Iruñeak "duela urtebete" onartutako proiektuak abiatu dituela, "ekonomia sustatzeko ustezko plan gisa" - Iruñea - euskalerriairratia.eus\nEH Bilduk salatu du Iruñeak "duela urtebete" onartutako proiektuak abiatu dituela, "ekonomia sustatzeko ustezko plan gisa"\nEuskalerria Irratia 2020-05-15 08:50\nZehazki Juaristi Doktorearen eta Laguntzako Andre Maria kaleetako korridore jasangarriak, San Pedron dauden udal pisuen erreforma eta Emakumeen Etxearen bigarren fasea aipatu ditu EH Bilduk.\nEH Bilduk Iruñeko Udalean duen taldeak "eraginkortasunik eza" egotzi dio Udal Gobernuari, eta "aurreko legegintzaldiko proiektuak abiatu ditu, 3,5 milioi euroan, duela urtebete baino gehiago onartu zen finantziazioarekin".\nHain zuzen ere, Juaristi Doktorearen eta Laguntzako Andre Maria kaleetako korridore jasangarriak, San Pedron dauden udal pisuen erreforma eta Emakumeen Etxearen bigarren fasea aipatu ditu EH Bilduk.\nKoalizio abertzalearen arabera, proiektu horiek "Joseba Asiron buru duen aldaketaren gobernuak 2019ko maiatzaren 6an onartu zuen Finantza Inbertsio Iraunkorrerako Planaren (IFS) barruan zeuden". EH Bilduk kritikatu duenez, inbertsio horiek "orain iragarri dira, 3,5 milioiko zenbatekoarekin, Covid osteko krisiaren aurrean Iruñeko ekonomia sustatzeko ustezko plan gisa".\nKoalizio abertzalearen ustez, "oso argigarria da Enrique Mayak eta bere eskuineko hirukoak Covid-19ko pandemiak eragindako egungo osasun-krisian tu egin nahi izatea, duela urtebete baino gehiago onartutako proiektu batzuk kudeatzeko orduan duten eraginkortasunik eza eta paralisia estaltzen saiatzeko; proiektu horiek gehienak edo gutxienez bost hilabetez amaituta egon beharko lukete edo gauzatze-fasean egon beharko lukete".\nEH Bilduren ustez, "martxo erdialdeko alarma-egoerari lotutako administrazio epeak geldiarazteko aitzakian ezkutatzeak agerian uzten du alkateak eta bere eskuineko hirukoak gardentasun gutxi dutela, batez ere otsailean amaituta egon beharko luketen proiektuak gauzatzeko atzerapena justifikatzeko".\nKoalizio abertzaleak adierazi duenez, "ezin da herritarrak engainatu pandemia honek sortutako krisia aprobetxatuz, ezin da iritzi publikoa manipulatu duela hilabete batzuetatik egin behar zen inbertsio hau Covid osteko krisi ekonomikoaren aurrean hiriko ekonomia dinamizatzeko plan baten parte dela salatuz". "Egungo larrialdi egoeraz balia daitezela, herritarrei azpiegitura eta inbertsio batzuk kendu dizkien kudeaketa negargarri bategatik erantzukizun politikoak ezkutatzeko", esan du EH Bilduk.\nKoalizio subiranistaren ustez, "Eskuineko hirukoak estrategia horren alde egitea eta orain" iruzur administratibo eta politiko "hori Covid-19 Neurrien I. Plana osatzen duen inbertsio-plan gisa saltzen saiatzea oso adierazgarria da gobernu-talde honen sinesgarritasun eskasaren, bere proposamenen eta udal hau kudeatzeko gaitasunaren aurrean akordioak eta adostasunak lortzeko gaitasuna gailentzen diren garai hauetan".


Bagoia gizartearen ispilu - Lubakietatik\nAurreko astean komunikabideetan mila bider ikusi dugu, Bartzelonako metroan uste dut zela, mutil gazte bat beste neska bat jipoitzen. Bai, ondo irakurtzen duzue neska bat, ez neska venezuelar bat. Medio guztietan horrela saldu digutelako diot. Nik arrazakeria gaitzesten dut baina ez dut uste hau azal kolore kontua izan denik.\nPertsona, ikus dezakegunez, berez da biolentoa. Horregatik ez dut uste arrazakeri kutsua duenik. Bera baino pertsona apalagoa, ahulagoa, ikusirik bere indar erakustaldia egin nahi duen nergumeno bat besterik ez da. Egindakoa gogor ordaindu behar du baina berriak hartu duen tamaina ikusirik, agian ez dute egindakoagatik bakarrik juzkatuko. Nahiz eta katalana izan, espainiarren ohorea zikindu ditu ekintza horrekin eta orban hori garbitze aldera, zigor eredugarria jaso/jasan beharko duela epaiketaren aurretik esan dezaket.\nKanpora begira eskuak garbitu baina arazoaren muinera iritsi gabe. Horrela doa gaur egungo gizartea. Gazte hau sartuko dute gartzelara baina egunero, zoritxarrez, honelako zenbat gertatuko ote dira? Gobernuek ez dute deus egingo, zerbait larriagoa gertatu ezean edo bestela hitz potoloz betetako promesa elektoralista bat adieraziko. Promesa ordea, beti da promes, ez da errealitate bihurtzen. Bitartean, milaka arrazista, xenofobo nahiz matxista kalean ibiliko dira beraien handiusteekin. Eta honelakoak behin eta berriz ikusiko ditugu gure kaleetan.\nTren horretan bazen hirugarren pertsona bat ere, honek ere gaur egungo gizarte globalizatua ondo islatzen zuen. Argentinarra eta paperik gabea zen baina azkar ikasi ditu Europako pasibotasunaren, solidaritate ezaren, oinarriak. Baliteke, bere jaioterrira itzularaztearen beldur egotea eta zer? Neska gaixoa sufritzen ikusi eta ez dio lagundu behar horregatik? Gora egozentrismoa! Ni, ni eta zeozer pasatuz gero ni. Besteak allakuidau!!\nEspero dut berriz honelakorik ez gertatzea (zoritxarrez ez da honela izango) eta medioak dituenak ahalik eta gehien saiatzea gaitz honetatik sendatzeko gure gizartea. Hauteskundeak datoz, orain da politikariak presionatzeko garaia ezta!\nSugoi 2007-11-10 11:24 #1\nAdos nago esandako guztiarekin, edo hobeto esanda, ia guztiarekin. Egia da lotsagarria dela gertatutakoa, eta indibidualismoaren gizartean bizi garela, hori ezin da ukatu. Baina gauzak ez dira beti diruditen bezain sinpleak. Erraza da bai bertan zegoen argentinarra epaitzea, bere buruaz baino ez zelako kezkatu. Baina jar gaitezen segundu batean bere egoeran, Argentina ez dago bereziki ondo, horregatik etorriko zen ona, eta bere itzulerak agian ez zuen soilik bere zoritxarra ekarriko baizik eta bere familiarena ere. Ez diot ondo egin zuenik, ez horixe, baina guk bezalako bizitza bat dutenen ikuspuntutik epaitzea eta kriminalizatzea oso erraza da. Hori iruditzen zait niri behintzat. Azken finean, gizakiaren instintu nagusia biziraupenekoa da, elkartasuna beti horren atzetik ibiliko den asmakizun gizatiarra da.
\npalaxio 2007-11-12 08:52 #2\n
Agian arrazoi duzu. Baliteke bere familia, berarengatik bizirautea. Funtsezkoa izatea bere ekarpena familiaren ekonomian baina hala ere, nik uste zeozer gehiago egin beharko zukeela.
\n
Gure egoeran bizi den, hau da, (arazo legalik gebe paperekin eta beti ere babes ekonomikoa emango diguten pertsonekin) pertsona batek uste duzu zeozer egingo lukeela?
\n
Poztuko nintzateke hori egia balitz!
\nSugoi 2007-11-12 15:17 #3\nBa suposatzen dut hori pertsonaren arabera izango litzatekela, eta zoritxarrez esateko daukat uste dudala kasu gehienetan ez lizatekela gauza gehiegi aldatuko. Orduan bai gaitzestekoa testiguaren jarrera... baina garbi dago hori, gizarte guztiz indibidualista batean bizi gara...


'Pilotarhitza' ikuskizunak dantzaz, musikaz eta bertsolaritzaz beteko ditu Oteiza Pilotalekuak, bihar\nBerriak 'Pilotarhitza' ikuskizunak dantzaz, musikaz eta bertsolaritzaz beteko ditu Oteiza Pilotalekuak, bihar\n2015/07/10, Ostirala - 09:29\nHebentik elkarteak pilota, dantza, musika eta hitza uztartzen dituen ikuskizuna ekarriko du, bihar, Oteiza Pilotalekuetara. 22:00etan hasita, 'Pilotarhitza' emanaldiaz gozatzeko aukera izango dute bertaratzen diren guztiek, doan. Hasteko, Nestor Basterretxeeak eta Fernando Larrukertek 1964. urtean elkarlanean zuzendu zuten Pelotari film laburra ikusteko aukera izango da. Bermeon grabatutako lan honetan Atano III, Atano X, Kortabitarte, Akarregi, Ogeta eta Gallastegi pilotari handiak azaltzen dira.\nOndoren, pilota jokoaren inguruan egindako 'Pilotarhitza' ikuskizunaren txanda etorriko da. Dantzarien eta pilotarien mugimenduen arteko parekotasunetatik abiatutako emanaldi hau Mizel Theret biarriztar koreografoak sortua da. Bertsolaritza da emanaldiaren oinarrietako bat, eta bihar Eneritz Artetxe bertsolari azkoitiarra izango da ikuskizuna hitzez jantziko duena.


Sassoli Minsk behartutako lehorreratzean: erantzunak sendoa, berehalakoa eta bateratua izan behar du - EBko berriemaileak\nDavid Sassolik EBren erantzun sendoa eskatu zuen igandean (maiatzak 23) Minsken Ryanair hegaldi bat behartuta lehorreratzeko eta Bielorrusiak zituenak berehala askatzeko. Europar Batasuneko.\nEuropako Parlamentuko presidenteak helegitea egin zuen maiatzaren 24ko Europako Kontseiluaren hasieran. EBko estatu eta gobernu buruei zuzendutako hitzaldian honakoa esan zuen: "Nazioarteko ikerketa bat egin behar da, zalantzarik gabe, egiaztatzeko estatu burujabe batek aire garraioa eta bidaiarien segurtasuna arriskuan jarri ote zituen eta Chicagoko Hitzarmenaren urraketarik egon den.\n“Gure erantzunak sendoa, berehalakoa eta bateratua izan behar du. Europar Batasunak zalantzarik gabe jokatu behar du eta arduradunak zigortu. Gaur gauean erantzukizun handia duzu Batasuna ez dela paperezko tigrea erakusteko ".\nKlima-aldaketari buruzko neurriei buruz, Sassolik ohartarazi du ezin dela espero Parlamentuak Europako Kontseiluaren ondorioak besterik ez dituela zigortuko: "Guri dagokigunez, Parlamentua lanean ari da uda aurretik klima eta energia pakete handinahia lortzeko, isurien truke indartuta. sistema eta helburu asmo handiagoak energia berriztagarrien eta energia-eraginkortasunaren inguruan ".\nPresidenteak goraipatu du Covid-19 europar ziurtagiriaren inguruko azken akordioa, jendeak Europan zehar segurtasunez bidaiatzea erraztuko baitu. «Parlamentuarentzat ziurtagiria ezin da zirkulazio askerako baldintza izan. Argi eta garbi adierazi genuen inor ez dela diskriminatu behar osasun baldintzak edo osasun aukerak direla eta eta beharrezkoak diren datuak ziurtagirian bakarrik sartzea nahi dugu ".\nEBn txertoen kanpaina azkar egiten ari den arren, Sassolik azpimarratu du blokearen mugetatik haratago laguntzea txertoak esportatuz eta errenta baxuko eta ertaineko herrialdeei dosiak ematearen garrantzia dela. Herrialde horietako produkzioa bultzatzeko lizentziak derrigorrez partekatzearen alde ere egin zuen.\nMigrazioari dagokionez, EBk bizitzak salbatzeko betebehar juridikoa eta morala duela esan zuen eta jendeak bere bizitza arriskuan jarri beharrik gabe EBra modu seguruan heltzeko aukera izan behar zuela esan zuen. Europako benetako migrazioak jasotzeko politika ere eskatu zuen eta Parlamentuak onartutako ebazpena azken aste honetan.\nPolonian bizi diren bielorrusiarren eta poloniarren aldeko manifestazioa Varsovian maiatzaren 24an © AFP / Wojtek RADWANSKI\nhitzaldiaren testu osoa\n"Kodea gorria dela diote": kontroladorearen transkripzioa hegazkina Minsken lurreratzeko esaten duena\nBielorrusia: Marya Kaliesnikava eta Maksim Znak-en zigorra\nPoloniak salbuespen egoera deklaratu du Bielorrusiako mugan migratzaileen gorakada artean\nPoloniak hesiak eraikitzeko, tropen kopuru bikoitza Bielorrusiako mugan\nBielorrusiak abokatuak estutu egiten ditu\nAurtengo ekainean, Lukashenkoren gobernuak Minsken Ryanair hegaldi bat behartuta lur hartu ondoren, EB iragarri Bielorrusiaren aurkako zigorrei 78 pertsona eta zazpi erakunde gehituko zitzaizkiela. Astelehen honetan (irailak 13), kasu horri jarraituz, Erresuma Batuko gobernuak ezarritako merkataritza, finantza eta abiazio murrizketen multzoa Lukashenko erregimenaren gehiegikeriei erantzuteko. Bi zigor txandetan sartutako eztabaidagarri bat Mikhail Gutseriev izan zen, Errusiako ekintzaile eta filantropoa, negozio interesak dituena Bielorrusiako energia eta ostalaritza sektoreetan. Askok harrituta utzi dute zergatik izan den Gutseriev, mundu osoko inbertsioak dituen enpresaburu gisa, Bielorrusian izan duen parte-hartze nahiko urria dela eta. Bere kasuak galdera zabalagoak sortu ditu eta elkarteak errua ematen duten zigorren eraginkortasunari buruzko eztabaida hasi du, ezagunak diren legeak hautsi beharrean zigortu beharrean., idazten Colin Stevens.\nEBren "neurri murriztaileak"\nEBren planteamendutik hasita, blokeak ondo finkatutako prozesua du "neurri murriztaileak" exekutatzeko, Kanpo eta Segurtasun Politika Bateratuko (PESC) tresna nagusia. Europako zigorrek badute funtsezko lau helburu: EBren interesak eta segurtasuna zaintzea, bakea zaintzea, demokrazia eta giza eskubideak babestea eta nazioarteko segurtasuna indartzea. Zigorrak ezartzen badira, gobernu, enpresa, talde edo erakunde eta norbanakoengan erori daitezke. Dagokionez berrestea, EBko Kanpo Arazoetarako eta Segurtasuneko ordezkariak eta Europako Batzordeak zigor proposamen bateratua egiten dute, eta gero Europako Kontseiluak bozkatzen du. Bozketa onartuz gero, EBko auzitegiak erabakiko du neurriak "giza eskubideak eta oinarrizko askatasunak babesten dituen, bereziki bidezko prozesua eta erremedio eraginkorra lortzeko eskubidea" babesten dituen. Kontuan izan Europako Parlamentuak, EBko demokratikoki aukeratutako ganberak, prozeduraren berri ematen duela baina ezin dituela zigorrak arbuiatu edo berretsi.\nZigorren zerrendan pertsona edo entitate bat gehitzerakoan, EBk zehazten du zergatik jotzen duten neurria egokia dela. Mikhail Gutseriev-en kasu polemikora itzuliz, blokeak badu leporatu Gutseriev "Lukashenkoren erregimenari etekina atera eta laguntzeaz". Presidentearen "aspaldiko laguna" dela deskribatzen dute, ustez bi arma erretzea bi aldiz inguru berdinean zegoela baieztatu zenean. Lehenengoa Gutseriev-ek babestutako eliza ortodoxo berri baten inaugurazioan izan zen eta bigarrena Lukashenko presidentea zin egin zenean, EBk gertaera 'sekretua' dela deskribatzen du, telebistan emititu eta irekita egon arren publikoa. EBk ere txostenak Lukashenkok behin eskerrak eman zizkion Gutserievri bielorrusiar ongintzako erakundeei emandako dirua eta herrialdean inbertitu zituen milaka milioi dolarrengatik.\nPauso bat atzera eginda, argi dago EBk erruaren oinarrian lan egiten duela elkartez - Gutseriev Lukashenkoren orbitan egon da, bere erregimenaren aldekoa da. Hala ere, EBren planteamenduaren arazoa da bi gizonen arteko benetako gertutasunaren froga gutxi dagoela. Zer esan daiteke Gutseriev-ek ez zuela lehendakariarekin lan harremanik mantendu, bere negozioak Bielorrusian inbertitzen eta zuzentzen jarraitu ahal izateko? Europako Batzordeak bere barne prozesua azaltzen duen komunikazio batean estatu neurri murriztaileak ezartzen direla "politika jarduera aldatu ahal izateko ... entitateek edo partikularrek". Politika kaltegarria aldatzea komenigarria da, noski, baina EBk kontuz ibili behar du lidergo ezegonkorrak dituzten diru-sarrera baxuko herrialdeetan jarduteko eta ongintzako dohaintzak egiteko arriskua hartzen duten inbertitzaile talde txikiak ez desententziatzeko.\nErresuma Batuko jarrera\nHaien planteamenduan izan dezakeen eragozpen hori kontuan hartuta, zalantzarik gabe, EB pozik egongo da gobernu britainiarra Lukashenko eta berarengandik hurbil daudenak ere zuzendu dituelako. Dominic Raab, Atzerri ministroa, leporatu demokrazia birrintzeko bielorrusiar presidentea eta herrialdeko estatu mailako industria eta enpresa aeroespazialen aurkako neurriak hartuko zirela azaldu zuen. Orokorrean, Erresuma Batuko zigortze prozesuak EBren antzeko helburuak ditu eta merkataritza eta finantza neurrien alde egiten dute, hala nola armen enbargoak eta aktiboen izozketak. Europan dituzten bazkideek bezala, Gobernu britainiarrak Lukashenkoren politika eta ikuspegia alda dezaketen itxaropena izango du, bielorrusiar arruntei alferrikako kalte ekonomikoa eragin gabe. Hala ere, historiak erakusten du oreka hori aurkitzea oso erraza ez dela. 2000ko hamarkadaren hasierara itzuliz, britainiar gobernua eta EB ezarritako zigorrak Bielorrusiari eta Zimbabweri eta haien elite aberatsei. Bi herrialdeen posizioak ikusita, Bielorrusia Lukashenkoren menpe zegoela eta Zimbabwe oraindik arazo ekonomikoek eta barne gatazkek jota zegoela, planteamendu horrek arrakasta izan zuela esateko gogorra izango litzateke.\nGauzak ondo ateratzen\nEBrekin eta Erresuma Batuarekin zuzentasun osoz, argitu dute ondorio kaltegarriak ekidin nahi dituztela aipatutako politika eta ekintzen erantzule ez direnentzat. Hala ere, elkarteak erruduntasunaren araberako zigorrak esleituta, bi aldeek hori egiteko arriskua dute. Hassan Blasim Saddam Husseinen erregimenetik ihes egin zuen zinema zuzendari kurdu ospetsuak esan zuen Mendebaldeko zigor ekonomikoek 1990eko hamarkadan Iraken "bizitza ia hil zela" esan nahi zutela. Are gehiago, inbasio izugarri polemikoa izan zen, ez zehapenen erregimena, azkenean Husseinen erorketa eragin zuena. Mendebaldeko diplomatikoak ahalik eta ahalegin gehien egiten saiatuko dira gaur antzeko kalteak saihesteko, baina kontuz ibili beharko lirateke etorkizunean Bielorrusiak berriro eraiki beharko dituen inbertsioa eta enpresa, edozein ekonomiaren odola, ez kaltetzeko.\nGaur (irailak 6) Minsk-en Marya Kaliesnikava eta Maksim Znak preso politikoei 11 eta 10 urteko kartzela zigorra ezarri diete hurrenez hurren. 2020ko abuztuan, Marya Kaliesnikava, Tsikhanouskaya eta Tsepkalo anderekin batera, Bielorrusia demokratikoaren aldeko mugimenduaren sinbolo bihurtu zen. Ate itxien aurkako epaiketan, Znak abokatu ospetsu batekin batera, epaiketa jaso zuten "Estatuaren boterea modu konstituzioaren aurkakoa lortzeko konspiratzea" egotzita, "erabileraren bidez Bielorrusiako segurtasun nazionala kaltetzera bideratutako ekintzak deituz". komunikabideen eta interneten "eta" talde sortzailea eta liderra eta muturreko taldea ".\nHarro nago nire lagunekin Maria Kalesnikava eta Maksim Znak. 11 eta 10 urteko kartzela zigorra jaso zuten, baina errugabeak dira eta ez dute hainbeste denbora egongo kartzelan. Epaiketa hau fartsa bat izan zen. Erregimena fartsa bihurtu zen. Jendea azkenean konturatu zen Erregea biluzik dagoela eta ez duela ezer eskaintzeko. pic.twitter.com/Q5TVaBhT9A\nKomunikazio batean, EBko Kanpo Ekintzako Zerbitzuak honakoa esan zuen: "EBk gaitzetsi egiten du Minskeko erregimenak Bielorrusiako herriaren giza eskubideak eta oinarrizko askatasunak errespetatzen ez dituen etengabeko desadostasuna. EBk ere bere eskakizunak errepikatzen ditu politika guztiak berehala eta baldintzarik gabe askatzeko presoak Bielorrusian (gaur egun 650 baino gehiago dira), tartean Kaliesnikava eta Znak andreak, kazetariak eta beren eskubideak gauzatzeagatik barraren atzean dauden pertsona guztiak. Bielorrusiak NBEren eta OSCEren nazioarteko konpromisoak eta betebeharrak bete beharko ditu. EBk jarraituko du bielorrusiar agintariek egindako errepresio basatiaren erantzukizuna sustatzeko egindako ahalegina ".\nPoloniako mugako guardia ofizialek guardia egiten dute Bielorrusia eta Polonia arteko mugan, Usnarz Gorny (Polonia) 1eko irailaren 2021ean kokatutako migratzaile talde baten ondoan. REUTERS / Kacper Pempel\nPoloniak larrialdi egoera deklaratu zuen Bielorrusiarekin mugan dauden bi eskualdeetan joan den astean Varsoviak auzokideari egotzi dion legez kanpoko migrazioaren ondorioz. idatzi Alan Charlish, Pawel Florkiewicz, Joanna Plucinska, Alicja Ptak, Anna Koper eta Matthias Williams, Reuters.\nPoloniak eta Europar Batasunak Alexander Lukashenko Bielorrusiako presidentea salatu dute ehunka migratzaile Poloniako lurraldera igarotzera animatu izana blokeari presioa egiteko Minsk-i ezarri dizkion zigorren ondorioz.\nLarrialdiko aginduak - komunisten garaian Poloniako mota honetako lehena - jendez kanpoko elkarretaratzeak eta mugimenduak mugatu zituen mugan zehar 3 kilometroko (2 milia) lur zerrenda sakon batean 30 egunez, gobernuak esan duenez.\nMigratzaileekin lan egiten duten laguntza taldeek esan dutenez, poloniar poliziak eta ibilgailu blindatuek areagotu egin dute azken egunotan inguruan egunotan, eta kezkatuta daude aginduak haien lana mugatu eta errefuxiatuak geldirik utziko lituzketela.\n"Orokorrean giroa bortitza da, soldadu uniformeak eta armatuak daude nonahi ... gerra gogorarazten dit", esan dio Reuters agentziari Marta Anna Kurzyniec Poloniako mugako Krynki herriko bizilagunak.\nPolonia joan den astean hasi zen alanbradun hesi bat eraikitzen Iraken eta Afganistanen bezalako herrialdeetako migratzaileen fluxua geldiarazteko.\nEBk zigor ekonomikoak ezarri zizkion Bielorrusiari 2020ko abuztuan eztabaidatutako hauteskundeen eta oposizioaren aurka egin ondoren, eta Lukashenkok nahita bultzatu ditu migratzaileak Poloniara, Letonian eta Lituaniara mendeku gisa.\nVladimir Makei Bielorrusiako Atzerri ministroak ostegunean "Mendebaldeko politikariei" egotzi zien mugetako egoera, Belta Bielorrusiako estatuko berri agentziak jakinarazi duenez.\n"Bielorrusiak betidanik bete ditu gure akordioetako xedapenak", esan dio Makeik prentsaurrekoan.\nBlazej Spychalski Poloniako presidentearen bozeramaileak esan du mugako egoera "zaila eta arriskutsua" dela.\n"Gaur egun, Polonia guk, geure mugen erantzule izanik, baina baita Europar Batasuneko mugek ere, Poloniako eta (EB) segurtasuna bermatzeko neurriak hartu behar ditugu", esan zuen.\nEskubideen aldeko ekintzaileek leporatu diete gelditutako migratzaileei mediku arreta egokia ukatu izana Poloniar agintariek. Varsoviak dio Bielorrusiaren ardura direla.\nChlebem i Solą (Ogiarekin eta gatzarekin) laguntza taldeko Marysia Zlonkiewicz-ek esan du poliziak larrialdi egoera jakinarazi aurretik mugan zehar egiten duten jarduera gelditzeko eskatu diela.


Uberan - Euskal Idazleen Elkartea - Garazi Ugalderen poema: «Habitatzeko moduak»\n«Lurra ukitu bezain laster lurrunduko gara seguruenik\nbaina bitartean barre egingo dugu\neta gaztainondoaren sustraiez eginiko giltzak\netxeetara sartu ahal izateko».\n«Hiria gorroto dudanean»\nAnemometroa, 1998, Susa\nIbaiertzeko harri epel batean eseri gara\neguna gautzen ikustera\nabailtzeak argituko ote digun\nigaroaren berezko neurria.\nUrtaroak azalpean gatzatu ditugu luzaro\nadarrak haizetara noragabe\nbetazalak beti tente\nzer gerta nor iritsiko.\nHormarik gabeko etxeetan sinetsi arren\nabaroa eskatzen dute orain giharrek\nbehatxulodun aterpe bat\nkanporako eta barrurako leiho.\nHorretarako adaxkak bildu behar direla\ndiote pareta-txoriek: geure puska zaurituak\njaso eta egongelan lur eman\nhar dezaten arnas ahal bezain libre.\nAtzeko ate bat ere asmatuko diot etxeari\nabisatu gabe sartu nahi duzunerako\n«Bestela dena dago lasai.\nBetiko moduan eltxoak argiaren bila.\nBetiko moduan beldur gozo batek gidatzen ditu\nlur azpiko barrunbeetan sartu\neta haurdun uzten dute mundua»\n«Gaua oraindik bataila irabazi barik»\nIlargi bete bat\nBizitzak etengabe berrasmatu\nbehar balu bezala bere burua\nekaitzak norabidez aldaraziz\nbizitzak mezu argi bat balu bezala gordeta\nilargiaren aurpegi mehea baino ez dago zuen esku\neta hala kolonizatu dizkidate\nozeanoak eta ekaitzak eta mareak\nilargi bete bat betikotu didate\nGarazi Ugalderen aurreko kolaborazioak\nGarazi Ugalderen poema: «Erortzeko moduak»


Hemen zaude: Hasiera → Denda → Marjinalia → Iruzkina\nTXUMA MURUGARREN : Marjinalia (Gaztelupeko Hotsak, 2007)\nNire leihoak bakarkako lehen diskoan hezurdura ipini ondotik, bere kantagintzaren gorputza osatzen, haren forma bihurritzen, adarrak eransten, azala eraldatzen aritu da Txuma Murugarren hurrengo lan bakoitzean. Eskema eta estetika finkoetatik ihesiz, etengabeko metamorfosian dagoen sorkuntzaren alde egin du Sasoi Ilunak taldeko abeslari ohiak. Bide horri uko egin gabe, Marjinalia, bere bosgarren diskoa, orain arteko bilakaera horren sintesi gisa uler daiteke, bertan batzen baitira giro ilun eta dekadenteen zalea den Murugarren (Poetak Silvia hil duela amets egin du, Matt Elliott britainiarraren porrot kantuekin lot daitekeena), kabareteko eta Europako ekialdeko ijitoen musikak liluraturikoa –(Ridi plagliaccio, Marc Riboten estiloko gitarra doinu horiekin, Waltz…), pop kantu egile petoa (Biok sobera), gitarra eta ahots soilarekin hunkitzea lortzen duen kantaria (Bianka, Udamin ederra)… Baina Txuma Murugarrenen ibilbidea jarraitu duenak badaki soinuari ertzak bilatzeko haren kemena, eta Marjinalia-k ere badu hortik. Aurreko diskoetan ez bezala, ez dago soinua definitzen duen ildo nagusi bat, aitzitik, kantu bakoitza janzteko egindako hautuan datza diskoaren berezitasunetako bat. Horregatik da, esaterako, inoiz baino lirikoen agertzen zaigula Murugarren Utzi genien zerua kantuan, Xabi Bordak idatzitako poemaren irudi indartsuetan oinarrituta. Edo Angel Erroren Denboraren igarotzeaz poemak iradokitzen duen egunerokotasun ukiezina hain modu sotilean eraman duela musikara.\nIstorio adina soinuk osatzen dute Marjinalia.\nBaina, non da Marjinalia? Nor bizi da han? Ez joan oso urrutira bila, gure baitan erroturik dagoen eremu batetaz ari baita Murugarren, gizakiok ezkutuan gordetzen dugun beste gu horrek hartzen du ostatu Marjinalian: histrionikoa, aho beroa, bihotzbera, tristeegia edo euforikoa, isila edo kirrinkaria… Hortaz, kantu bakoitzak egoera animiko batera eraman gaitzake.\nSarrera labur baten ondoren, itxaropenezko parabola batekin egiten digu harrera Murugarrenek, Jaume Sisaren Quasevol nit pot sortir el sol kantu enblematikoa –ereserkirik gabekoen ereserkia, deitu izan diote- abiapuntutzat hartuta. Ongi etorri, sartu zaitez, eta bizi ezazu gurekin bizitzeko dugun apurra, diosku. Baina berehala heriotzarekin topo egingo dugu, baita Murugarrenek idazten duen guztian ohikoak diren beste gai batzuekin ere: galera, bakardadea, gaua, maiteminaren misterio antzemanezina, denboraren iragana, bizitza bidaia gisa… Gizakiaren gatazka eta beldur nimiñoak, gure bizitzaren motorra diren istorio hutsalak eta ezinbestekoak.\nAurreko diskoetan eta zuzenekoetan lagundu duen talde berarekin grabatu ditu Murugarrenek 12 kantuok: Natxo Beltran (bateria), Rafa Aceves (teklatuak), Ekaitz Hernandez (baxua) eta Sasoi Ilunak taldeko kide ohi Mikel Ramirez (gitarrak). Horrez gain, Asier Ituarte (tronboia) eta Rafa Rueda (gitarrak eta ekoizpena) ohiko kolaboratzaileak izan ditu alboan.\nBaztertuei eta galtzaileei buruzko kantuak zure lan guztietan aurkitu ditzakegu, baina oraingoan, Marjinalia izenburupean, mundu bat bildu nahi izan duzula dirudi. Ba al dago kantuok lotzen dituen haririk?\nAbesti sorta bat grabatzen duzunean haien arteko loturak nabarmentzeko joera dago beti. Denbora-tarte bertsuan ateratako abestiak dira, eta euren intentzioa ere antzekoa da. Uste dut Marjinalia izenak asmo horren berri ematen duela, baina gero kantu guztiok euren autonomia dutela esango nuke.\n- Jaume Sisa abeslari katalanaren Quaselvol nit pot sortir el sol kantua inspirazio iturri izan duzu Ridi pagliaccio osatzeko. Eragin zaituen artista da Sisa?\nJaume Sisa entzun izan nuen garai batean, dexente gainera, baina ez dut uste nigan eraginik izan duenik. Esaldi hori, ordea, oso present izan dut beti, dena posible dela adierazi nahi duen esaldi eroa.\n- Diskoan soinu ehundura diferenteak entzun ditzakegu kantutik kantura. Abesti bakoitzaren atmosfera islatuko zuen soinu zehatza topatzeko lan berezia egin duzu disko honetan?\nArreta berezia jarri diot horri, bai, abesti bakoitza oso pertsonalitate handiarekin eta bereziarekin mintzo zitzaidan, eta horixe islatu nahi nuen grabazioan. Bestela egitea kantua traizionatzea da, nolabait. Dena den, bide horiek anitzak dira eta bat hautatu dugu, beste hainbat albo batera utziaz, uste dut zintzoenaren alde egin dudala gehienetan, nahiz eta besteren bat ederrago edo efektiboago izan.


Wittgenstein eta etikaren hizkuntza :: Uztaro aldizkari elektronikoa\nUztaro 5 (1992)\nWittgenstein eta etikaren hizkuntza\nArtikulu honen bidez, bere bizitza eta pentsamenduaren ibilaldiari jarraituz, Wittgensteinek betidanik Etikaz izan zuen ardura azaldu nahi da. Honela zioen Tractatuseko hitzaurrean: \_"Nire liburuaren zentzua Etikoa da... nire liburuak bi zati ditu: idatzia eta idatzi ez den beste guztia. Bigarren hau da, hain zuzen ere, garrantzitsuena. Nire liburuan Etika, modu batez esateagatik, barrutik mugatua gelditu zen\_".\nWittgensteinek bereizi egingo du proposizio baten bidez adieraz daitekeena (esanez) eta ezin daitekeena adierazi (esan), soil-soilean azaldu baizik. Bigarren honek -balore absolutu gisa- zerikusia dauka inperatibo kantiarrarekin, zerbait esistitzen delako ziurtasun-esperientzian eta erabat salbu aurkitzen garen intuizioan oinarritzen delarik.\nLengoaia-joko guztietan ere, hauek jarrera moralak martxan jartzeko bakarrik gertatzen diren neurrian, etika bat dago. Wittgensteinentzat gizakia bereziki morala den zerbait esaten saiatzen da. Baina ordezkatze faltsuetan ez erortzeko aurreneko Wittgensteinek isiltasuna proposatzen bazuen, bigarren hau kultura desberdinetan aurkitzen den lengoaia mitiko-sinboliko baten berreskuratzeaz mintzo zaigu. Hara zer zioen Frazer-en Urrezko Abarrari buruzko Oharpenetan: \_"...heriotza, jaiotza eta sexuaren adierazpena, hau da, gizakiak urteetan zehar berari buruz hautematen duena baino ez da ebidentea, eta hauxe da benetan dakiguna eta interesatzen zaiguna.


Antzizar Kiroldegia | S.D. BEASAIN KIROL ELKARTEA\nS.D. BEASAIN KIROL ELKARTEA\nBeasainen futbola praktikatzeko errefentziazko entitatea S.D. BEASAIN KIROL ELKARTEA da eta beasaindarrei kirol hau egiteko aukera eskaintzeko erantzukizuna elkarte honek du, prestakuntza, teknifikazio, antolamendu eta administrazio alderdi guztiei dagokienean. Bestalde, Beasaingo Kirolaren Udal Fundazioa eta S.D. BEASAIN KIROL ELKARTEAk interesgarri erizten diote elkartearen partehartzeari Loinatz eta Igartzako Futbol Zelaien kudeaketa osoa eramateko.\nUdalbatza Osoak urtarrilaren 7an, bere Kirolaren Udal Fundazioaren aurrekontua onartu zuen. Aurrekontu horretako dirulaguntzen kapituluan S.D. Beasain Kirol Elkartea-ren izenean kontusaila dago. Kirolaren Udal Fundazioko Zuzendaritza Batzordeak otsailaren 11an burututako bilkuran S.D. Beasain Kirol Elkartearekin lankidetza-hitzarmena urtebetez luzatzea erabaki zuen.\nAkordio honen helburua da Beasaingo Kirolaren Udal Fundazioak eta S.D. Beasain Kirol Elkartearen arteko lankidetza-hitzarmena luzatuz. herrian futbolaren garapena eta Loinaz eta Igartzako Futbol Zelaien erabilpena eta kudeaketa bideratzea. Bestalde 2016. urtean BEASAIN FOOTBALL-FEST antolatzen jarraituko du elkarteak.


Antzinaroa by Jon Andoni Vigiola 2822 views\nAntzinaroa laburpena by okiltxo 11931 views\nAntzinaroa by juanicastro 684 views\nAntzinaroa by okiltxo 4544 views\nAintzinaroa by 5maila 2387 views\nAntzinaroa by MargaGutierrez 8292 views\n2. IBERRIARRAK ZELTAK\n3. IBERIARRAK -Hegoaldean eta ekialdean bizi ziren. - Muinoetan eraikitako herrixka hesituetan bizi ziren. - Etxeak angeluzuzenak ziren kaleka antolatuta. - Tributan antolatuta zeuden eta errege bat zuten. -Nekazariak , abeltzainak eta artisauak ziren. -Espatak, zeramikazko ontziak eta ehunak egiten zituzten. -Merkataritzan jarduten zuten eta horregatik, txanponak erabiltzen zituzten.\n4. ZELTAK-Iberiar goi-ordokian eta kostalde atlantikoan bizi ziren. -Kastro izeneko herrixka hesituetan bizi ziren. -Etxeak zirkulu formakoak ziren eta nahaspilatuta. -Tributan antolatuta zeuden. -Beraiek ekoitzitako produktuez elikatzen ziren. -Ia-ia ez zegoen merkataritzarik. -Gehienak abeltzainak ziren. Oso trebeak ziren metalak lantzen.\n5. HERRI KOLONIZATZAILEAK\n6. FENIZIARRAK - K.a. VII. mendean feniziarrak etorri ziren Asiatik, bertako mineralak erakarrita. -Itsas gizon trebeak eta merkatari bikainak ziren. -Andaluziako kostaldean kokatu ziren. -Kolonia batzuk sortu zituzten: Malaga edo Cadiz. GREZIARRAK -K.a. VI. mendean greziarrak etorri ziren, Greziatik. - Penintsulako metalekin, gatzarekin espartzuarekin salerosketan jarduten zuten. -Kostalde Mediterraneoan kokatu ziren. -Kolonia batzuk sortu zituzten: Denia, Rosas (Rhode) KARTAGOTARRAK - K.a. III. Mendean kartagotarrak etorri ziren, Afrikatik. -Balear uharteetan eta ekialdean kokatu ziren. Iberos y celtas\n7. ANIBAL KARTAGOTARR A\n8. HISPANIA- Kartagotarrak erromatarrak elkarren kontra borrokatu ziren: Gerra Punikoak. - K.a.218. urtean, erromatarrak Emporionen lehorreratu ziren. Irabazi zuten eta kanporatu zituzten kartagotarrak: konkista hasi zen. - Iberiar Penintsulan geratu ziren natura-baliabideak eskuratzeko. - Borrokek 200 urte baino gehiago iraun zuten. Borrokalari bat Viriato izan zen. - K.a. 19. urtean Hispaniaren konkista amaitu zen. - Duela 2.000 urte, erromatarrek kartagotarrak menderatu zituzten eta Iberiar Penintsula hartu zuten. - Hispania deitu zioten, eta Erromatar Inperioko probintzia bihurtu zuten. VIRIATO\n9. - Hispania antolatu zuten, hobeto kontrolatzeko.Lehenik, probintziatan banatu zuten, eta probintzia bakoitzerako Gobernadore bat izendatu. - K.o.III. mendean, bost probintzia zeuden:Betika, Lusitania, Cartaginensis, Terraconensis eta Gallaecia. - Haien legeak ezarri zituzten. GIZARTEA pertsona askeek eta esklaboek osatzen zuten. • Pertsona askeak aberatsak ziren (merkatariak, artisauak...) • Esklaboak beste pertsona baten jabetzakoak ziren. Etxeetan, soroan eta mehategietan lan egiten zuten. Zirkuko gladiadoreak ere baziren esklaboak.\n10. ERROMANIZAZIOA - Hispaniarrek erromatarren ohiturak bereganatu zituzten; prozesu hori erromanizazioa deitzen da. - Legionarioen bidez hasi zen. Haiek herrixketan kokatu ziren eta hiri bihurtu zituzten herrixkak. - Latina ikasi zuten. - Erlijioa ere aldatu zuten. Hasieran, Hispaniako biztanle gehienek erromatarren jainkoak gurtzen zituzten baina K.o. 380. urtean kristautasuna erlijio ofiziala bihurtu zen. Asterix en Hispania\n11. ARTEA La Hispania romana Artea - Erromatarrak eraikitzaile bikainak ziren. - Bi material berri erabiltzen zituzten: zementua eta hormigoia. -Zoruak eta hormak apaintzeko pinturak eta mosaikoak egiten zituzten. - Beste eraikin batzuk ere egin zituzten: akueduktoak, antzokiak, zubiak, errepideak…


Galderak | Kultura | Berria\nJaione Dagdrommer -\n2019ko martxoak 31\nKontzertuak musutruk edota musikariaren balioaren azpitik antolatzea ohiko jardunbidea da musikaren munduan. Etikoa al da, ordea, debalde edo balioaren azpitik jotzea?\nNola ordaintzen ditu taldeak bere partaideen gastuak? Nola joan-etorriko furgonetaren alokairua eta gasolina? Nola, ordaintzen dietena gastu horiek baino gutxiago bada, betiere ordaintzen badiete? Baina, aldi berean, nola esan ezetz jotzeari, jakin arren galtzen aterako direla, oholtzara igotzeko aukerarik urrienetako bat izan badaiteke hori? Taldea promozionatzeko, bederen, balioko du, ezta? Halere, musikariak ezin du duda saihestu. Zer da duinagoa: baldintza eskasak ez onartzea, edo jo eta, behintzat, proiektua ezagutarazteko pausoak ematea?\nMusikak jateko ere ematen ez duela jakin arren, jotzera joan eta tabernan lau katu daudela ikusten duen musikariak jarraitzeko gogo berbera izaten ote du kontzertua bukatu ostean? Taldekideen artean sortzen den konplizitateak eta musikaren uhinek eragiten dizkioten zirrarek konpentsatzen al dute? Beharbada, publiko urri horretan dagoen baten bat buruari bortizki, emozioaren emozioz, eragiten ikusteak indarrak berritzen ote dizkio?\nFinean, talde eta artistek debalde jotzea onartu beharko lukete? Benetan al da etorkizuneko inbertsioa? Ordaintzen den kasuetan, zein da ordaindu beharko litzatekeen gutxieneko duina? Eta zein sarrerarik merkeena, galerak ez izateko eta BBKrako bonua erosi duen musikazale horrek kontzertuko sarrera garestia dela esan ez dezan? Azkenik, kontzertura hurbiltzera animatu den hori, bederen, ohartuko ote da burua astintzeari ezin utzi dabilela hunkipenez? Iritsiko al da ongi xahututako dirua izan deneko ondoriora? Hau da, kontzertuak inbertsio emozionalak direneko konklusiora?\nZeren eta ziur denok askotan aldarrikatu dugula musikarik gabe tristea litzatekeela mundua; baina zer litzateke musika musikaririk gabe?\n«Eusten zaituen xarma bat du Ereñotzuk»\nIruñeko Herri Haur Eskola ezin izango dute ireki datorren ikasturtean


HILERRIAREN IREKIERA - Ayuntamiento de Alsasua / Altsasuko Udala\nMaiatzaren 9an SND/399/2020 Agindua eman zen Estatu mailan zenbait murrizketa malgutzeko, normaltasun berrirako trantsizioko planaren 1. fasea aplikatuz alarma-egoera deklaratu ondoren ezarritakoak, zeina 2020ko maiatzaren 11n jarri baitzen indarrean. Agindu honen 2. artikuluan eta eranskinean ezarritakoaren arabera, hau Nafarroako Foru Komunitatean aplikatzekoa da. Maiatzaren 15ean, Osasuneko Kontseilariak 21/2020 Foru Agindua eman du. Foru agindu honetan ezarritakoaren arabera, “Udalek dute udal hilerriak irekitzeko eskumena. Eta gomendagarria da, ikuspegi sanitario batetik, pertsonak haietara askatasunez iritsi ahal izatea, betiere urruntze fisikoko, babeseko eta aplikazio orokorreko prebentzio-neurriak bermatzen badira”.\nAurrekoaren arabera, ALTSASUKO UDAL HILERRIA BERRIZ IREKITZEA ERABAKI DA MAIATZAREN 18TIK AURRERA, 09:00ETATIK 20:00ETARA. Udal hilerrira joaten diren pertsonek osasun-agintariek ezarritako urruntze fisikoko, babeseko eta prebentzioko neurriak errespetatu beharko dituzte.\nErantzunak desaktibatuta daude HILERRIAREN IREKIERA sarreran\n← Aisiz blai, gazte jarduerak, kirol eskolak eta musika eta dantza eskolan izena emateko epea\n2020-2021 KIROL ESKAINTZA →


Haurrentzako albumak sortzeko Etxepare sarien deialdi berria | Hitzen uberan\n← Sareinak-en IV. urteurrena Zarautzen\nJon Etxabe Garitazelaiari elkarrizketa →\nHaurrentzako albumak sortzeko Etxepare sarien deialdi berria\nPosted on 2011-03-23 by admin\nJoan zen astean jakin genuen Leire Salaberriak irabazi duela 2010eko Etxepare saria, meritu bikoitzez, gainera, bereak baitira bai testuak bai ilustrazioak. Euria ari duenean izna da saritu dioten lana, eta egileak 6.000 euroko diruaria jaso du egile eskubideen aurrerapen gisa. Datozen hilabeteetan kaleratuko du Euria ari duenean Pamiela argitaletxeak, eta kalean dira 2011ko Etxepare sariko oinarriak:\nLeire Salaberria 1983an jaio zen Andoainen. Arte Ederretan lizentziatu zen EHUn, eta pintura eta ilustrazioan espezializatu zen. Italian bi urte igaro ondoren, Bartzelonan bizi da gaur egun, ilustrazio ikasketak egitera joanda.Euria ari duenean izango da argitaletxe batek argitaratuko dion aurreneko lana, Salaberriaren ilustrazioak eta lanak harenblogeanikusgai dauden arren. Bertatik atera ditugu Etxepare bekara aurkezturiko ilustrazioetatik bi, gainean klik eginda tamaina handiagoan ikus ditzakezuenak.\nLan sarituan “neska txiki batek euria ari duenean bizi dituen anekdota txikiak” jaso dituela adierazi du Salaberriak. Albumean collagea, pintura, tipografia jokoak… erabili ditu ilustratzaile andoaindarrak, eta uda amaierarako izango da kalean.\nLeire SalaberriarenEuria ari duenean lana Etxepare saria jaso duen zazpigarrena izan da. Aurreko urteetan hainbat ilustraitzaile eta idazle izan dira sarituak,Maite Gurrutxaga, Iraia Okina etaJokin Mitxelenailustratzaileak etaJoxan Ormazabal,Pello AñorgaetaPatxi Zubizarreta idazleak, kasu.\nAurtengo sariketarako lanak, bestalde, azaroaren 30a baino lehen bidali behar dira. Azpian dituzue atxikita sariketako oinarriak.\nhaurrei zuzenduriko lan ilustratuak aurkeztu ahal izanen dira.\nProposamenak albumaren ezaugarriak izanen ditu; hau da, osagarriak diren irudi eta testu laburren bitartez istorio bat kontatuko du.\nLanak euskaraz idatziak, jatorrizkoak eta argitaratu gabeak izanen dira. Ez da onartuko beste inondik moldatutako lanik, ezta aurretik saririk jaso duenik ere.\nLehiaketan honela parte hartu daiteke: bakarka edo idazle eta ilustratzaileek osatutako taldean.\nFormatua librea da, baina lanak ez dira 20 cm x 21 cm baino txikiagoak izanen, eta\ngutxienez 15 orrialde bikoitz izanen dituzte. Testuak lerro-arte bikoitza utzita idatziko\ndira, eta ez dituzte 4.000 karaktere baino gehiago edukiko (zuriuneak barne).\nLehiaketan parte hartzen duten egileek obra osoaren 6 ale aurkeztu beharko dituzte: bata\noriginala izanen da eta besteak horren koloretako fotokopiak. Bertan, testua eta irudiak kokatuko dira.\nLanak izengoitiaz izenpeturik egonen dira. Lanarekin batera gutun-azal itxi bat aurkeztuko da, kanpoko aldean lanaren titulua eta egilearen goitizena izanen dituena eta barruan egilea edo egileen datuak: izenabizenak, helbidea, telefonoa, helbide elektronikoa, NANaren edota pasaportearen fotokopia eta egilearen aipamen biografikoa.\nLanak helbide honetara bidaliko dira:\nETXEPARE SARIA, Leitzako Udala-Euskara\nZerbitzua, Elbarren 1, 31880 Leitza\nOriginalak aurkezteko epea 2011ko azaroaren 30ean, 15:00etan, itxiko da. Epaimahaiak\nerabakia hartzeko azken eguna 2012ko martxoaren 31 izanen da.\nEpaimahaia haur literatura eta ilustrazioan adituak diren pertsonek osatuko dute, eta toki\nentitate antolatzaileek eta Pamiela argitaletxeak izendatuko dute. Toki entitate\nantolatzaileetako teknikari batek idazkari lanak eginen ditu (hitza izanen du, baina ez\nbotorik). Pamielak izendatutako pertsonak egon daitezke epaimahaiak egiten dituen\nbilkuretan (hitza izanen dute, baina ez botorik). Ez da saririk emanen epaimahaiaren\niritziz gutxieneko kalitateko lanik ez badago.\nEpaimahaiaren erabakia apelaezina izanen da.\nSari bakarra emango da, 6.000 eurokoa, egile eskubideen aurrerapen moduan. Zergen\natxikipena indarrean dagoen legediari jarraiki eginen da.\nSaritutako lana Pamiela argitaletxeak argitaratuko du euskaraz. Halaber, epaimahaiaren aipamen berezia jaso duten lanak argitaratzeko lehentasuna argitaletxe horrek izanen du, urtebetez. Urtea amaitzean egileen esku geratuko dira lanak. Argitalpen guztietan ETXEPARE SARIAren aipamena eginen da.\nSaririk gabeko lanak erabakia jakinarazi eta hilabeteko epean itzuli egingo zaizkio eskatzen\ndituenari. Epe hori igarota, eskatzen ez diren kopiak suntsituko dira.\nOinarri hauetan zehaztu gabeko zalantzaren bat agertzen bada, epaimahaiak argituko du\neta hark egiten ez badu toki entitate antolatzaileek erabakiko dute. Sari honetan parte hartzeak oinarri hauek ezagutzea eta onartzea dakar.\nBarañaingo Udala; Baztango Udala; Berriobeitiko Udala; Berriozarko Udala; Bortzirietako\nEuskara Mankomunitatea; Burlatako Udala; Garesko Udala; Nafarroako Iparraldeko\nEuskara Mankomunitatea; Lizarrako Udala; Malerrekako Mankomunitatea; Sakanako\nMankomunitatea; Uharteko Udala; Zaraitzu eta Erronkariko Batzorde Nagusiak eta\nZizur Nagusiko Udalaren Kultur Patronatua.antolatzaileak:\nZizur Nagusiko Udalaren Kultur Patronatua.


Osasuna Magna Xotak Sadarren egin zuen denboraldiko aurkezpena - Irurtzun - Guaixe.eus\nOsasuna Magna Xotak Sadarren egin zuen denboraldiko aurkezpena\nGuaixe 2021-10-06 10:35\nOsasuna Magna Xota 2021/2022 taldea, Sadarren. XOTA\nOsasuna Magna Xotak Sadar futbol zelaian egin zuen 2021/2022 denboraldiko aurkezpena. Talde irurtzundarrak etxean ekingo dio 1. mailako Ligari, mailaz igo den Manzanares FS taldearen kontra ostiralean, 20:30ean, Anaitasunan jokatuko duen partidan\nToki berezian egin zuen atzo 2021/2022 denboraldiko aurkezpena Osasuna Magna Xotak: Sadarren. Osasuna da Xotaren babesle nagusiena eta bi taldeek bost urte egingo dituzte elkarrekin. Horregatik, sinbolikoa izan zen aurkezpena Sadarren egitea. Eta zelaian gustura ibili ziren jokalari berdeak.\nTalde berdearen helburu nagusia 1. mailari eustea izango da, baina, aldi berean, lehiakor izatea nahi dute; partida guztiengatik borrokatuko dutela nabarmendu zuten eta horregatik ez dituzte bestelako helburuak baztertzen. Imanol Arregik zuzenduko du taldea. Zuzendari lanetan 21 denboraldi beteko ditu irurtzundarrak, eta beti bezain gogotsu dagoela aitortu zuen. “Gure armarriagatik dugun guztia emango dugu, beti bezala, eta ditugun helburuak lortzen saiatuko gara. Kategoriari eustea, hori izango da garrantzitsuena” nabarmendu zuen. Aurreko denboraldia zaila izan zela nabarmendu zuen, baina aurten esperientzia gehiago izango dutela. “Guztiak aldi berean egingo dugu aurrera, aldi berean haziko gara. Talde honen buru izatea ohorea da. Ziur haserretuko naizela, baina maitasunetik” nabarmendu zuen. Eta denboraldia polita izatea opa zuen. “Sufritzea tokatuko zaigu, baina beti bezala. Sufritu nahi ez duenak ezin du Anaitasunara etorri. Baina gurea sufrimendu polita da. Guztion babesa behar dugu taldea aurrera ateratzeko” eskatu zuen.\nImanol Arregik Miguel Hernandezen laguntza izango du plantilla gidatzeko. 15 jokalariko plantilla nagusia izanen du. Tartean 4 jokalari irurtzundar egongo dira: Asier Llamas atezaina, Aitor Irujo atezaina, Roberto Martil hegala, taldeko kapitaina, eta Ion Cerviño atzelaria.


Erabakitzeko eskubidetik erabakira - - Aiaraldea.eus\nErabakitzeko eskubidetik erabakira\nTxutxi Ariznabarreta 2016-05-28 00:00\nDatorren igandean herri galdeketak egingo dira Goierri, Debagoiena, Aramaio, Azpeitia eta Ispasterren. Euskal Estatuari bai ala ez esateko aukera izango dute 150.000 herritarrek.\nDatozen bi urteotan burutuko den galdeketa prozesuak erakutsiko du noraino sustraitu den Euskal Herrian erabakitzeko eskubidea oinarrizko eskubide demokratiko gisa. Zentzu horretan, garrantzi handia dute igandekook, erabakitzeko eskubidetik erabakira egiten ari garen jauziaren lehen urratsa direlako eta ondorengoei bidea markatuko dietelako. Horrexegatik, parte hartzea da helburu nagusia.\nBaina galdeketekin ezer ez da bukatzen. Hasi egiten da aro berri bat. Erabakiaren aroa. Euskal Estatuaren eraikuntza prozesua zabalduko duen aroa.\nEta, horri begira, ezinbestekoa da agenda politikoan eragin eta prozesua bultzatuko duen subjektu politikoa metatu eta aktibatzea. Abertzaletasunetik askoz harago doana. Demokrazian, justizia sozialean, eskubideetan eta askatasunean oinarritutako etorkizun komun bat partekatzeko prest dauden herritar guztiei zabalik egon beharko duena.\nBeraz, galdeketekin batera, eta ondoren, premiazko zeregin estrategikoa dago herriz herri.


Ruben Vitoriak Caparicako surf txapelketa irabazi du | EHK\nby ehkirola eus | 2021/05/26\nRuben Vitoriak Caparicako surf txapelketa irabazi du, txapelketa osoan zehar maila bikaina erakutsita. Finalaurreko mangan Gony Zubizarreta garaitu ondoren, 9,40 eta 9,13ko puntuazioak eskuratu zituen finalean surflari zarauztarrak, hartara garaipena eskuratuz.\nRuben 64ko errondan sartu zen Caparica Surf Fest txapelketan, eta hasieratik ikusi zen txapelketa on bat egiteko gai izango zela. Marco Mignot eta Kyllian Guerin frantziarren eta Raul Bormann brasildarraren aurretik pasatu zen hurrengo fasera, lehen postuan. 32ko kanporaketan aldiz, Jorgann Couzinet frantziarraren, Lenni Jensen alemaniarraren eta Diogo Martins portugaldarraren aurkako lehian ere onena izan zen. 16ko kanporaketan aurrera egin zuen Gony Zubizarretarekin batera, Marco Mignot eta Gatien Delahaye frantziarrak kanporatuz.\nFinal-laurdenetan Vicente Romerorekin lehiatu zen, 11.83ko emaitza lortuz (bere aurkariak 10.33 lortu zuen), eta finalerdietan berriz, aurkari ezagun bat izan zuen, Gony Zubizarreta, euskal jatorriko surflari galiziarra. Txapelketa honetan zarauztarrak oso puntuazio onak lortu ditu eta txanda hau ez zen salbuespena izan. 8.93ko olatu batekin eta 8.70eko beste olatu batekin ia txandaren amaieran, ez zion aukerarik eman Gonyri.\nAzkenik, finalean Vitoria Charly Martin frantziarra baino hobea izan zen. Nahiz eta norgehiagoka oso parekatuta ibili, euskal surflariak frantziarrak baino puntu gehiago eskuratu zituen amaieran. 9.40ko olatu batek eta gero 9.13ko beste batek garaipena bermatu zioten Vitoriari.\nRubenen garaipenaz gain, gizonezkoen artean azpimarratzekoa da, halaber, Andy Criere eta Aritz Aranburu Basque Teameko bekadunak 9. eta 17. izan zirela, hurrenez hurren.\nEmakumezkoetan, Garazi Sanchezen eta Ariane Ochoaren lana nabarmendu behar da, bosgarren postua lortu baitute, eta 9. eta 11. postuan jarri dira, hurrenez hurren, Europako zerrendan. Beste bizkaitar bat, Leticia Canales, da zerrenda horretako liderra da.\n2020a ez zen erraza izan Rubenentzat, pandemiaz aparte urtea ebakuntza batekin amaitu baitzuen, oinean haustura bat zuelako. Orain baina eta lesioa guztiz gaindituta duela, etorkizunari itxaropentsu begiratzen dio surflari euskaldunak, izan ere, 33.a izan zen aurreko astean Portugalen jokatutako Santa Cruz Pro txapelketan, eta Caparican lortutako 3.000 puntuek World Surf Leagueko Europako rankingeko 11. postuan jarri dute.


Zenbat da garesti? - 27zapata | 27zapata\nHasiera » Bizhitsa » Zenbat da garesti?\nIkusi berri dut Berrian musika klasikoa entzungai dela Kursaalean, 39 euro eta 45 euro artean. Eta orain egun gutxi Patxi Gaztelumendik sortu zuen zalapartaz gogoratu naiz. Pirritx eta Porrotx ikustera joateko 12 euro ordaintzea gehiegi zela zioelako.\nSusmoa dut kultur prezioak garestiak direla errazegi eta azkarregi esaten dugula. Liburu bat 20 euro ordaintzea asko delako, CD bat 20 euro ordaintzea erokeria, eta pintura koadro bategatik 600 euro ordaintzea inozokeria. Total, dena lor dezakegu pdf, download eta lanimetan! Zertarako ibili poltsiko minetan!\nGaztetxeko ekitaldietan ere beti saiatzen gara, ekitaldia edozein dela ere, sarrera 5 euro baino garestiagoa ez izaten. Eta asko etorriko zaizkizu katxi bat eskuan (kubatarik ez baita zerbitzatzen), 90 euroko bakeroak jantzita, patrikatxoan haxix harri puska eder batekin. Zoriontsu, irribartsu, kontzertu horretako sarrera 5 euro izatea askotxo ez ote den pentsatuz, normalean 2-3 euro izaten baita…\nNago kulturarekin tabernetako prezioekin gertatzen den antzerako zerbait gertatzen dela. Tabernariak Iberdrolako nagusiak baino zorroztasun handiagoz zigortzen ditugu urtean-urtean zurito bat gehiago kobratzen digutelako.\nEta andre-jaunok, nik uste hemen garestia den bakarra ez dela kultura, hemen garestia dena etxean internet edukitzeagatik hilero 50 euro ordaintzea da, bankuek transferentziak egiteagatik komisioak kobratzea edo argiagatik, negua gogorra joan delako, ehun eurotik gora pagatu behar izatea.\nIrudipena dut kultur produktuak balio dutena baino gutxiago ordaintzen ditugula, kontuan izan gabe sortzaileek egin behar izan duten lana, jendaurrera eramateak dituen kostuak, eta are gehiago gurean, euskaraz sortzeak dituen arrisku eta ausardiak.\nEz dut uste Pirritx eta Porrotx egiten ari diren lan eskerga diruz ordaindu daitekeenik. Gutxiago 12 euro ordainduta. Ala bai?


Mutilberako zelaitik punturik gabe itzuli zen Altsasu - Altsasu - Guaixe.eus\nMutilberako zelaitik punturik gabe itzuli zen Altsasu\nGuaixe 2022-01-11 09:58\nEmakumezkoen Lehen Maila Autonomikoa. Bigarren multzoa. Hamabosgarren jardunaldia: Mutilbera B 2 – Altsasu 0\nIgandean Mutilberak eta Altsasuk euripean jokatu zuten Emakumezkoen Lehen Maila Autonomikoko hamabosgarren jardunaldiko partida, Aranguren kiroldegian. Bi taldeek partida lehiatua eskaini zuten, eta 26. minutuan Mutilbera aurreratu egin zen. Altsasuk ez zuen etsi eta erasoan jarraitu zuen eta bere aukerak izan zituen, baina bigarren zatian, 60. minutuan, Mutilberak bigarren gola sartu zuen eta markagailua ez zen gehiago aldatu.\nMulier taldeak jarraitzen du lider, jokatutako hamabost partidetatik hamalau irabazita (42 puntu). Altsasu azkena da, hamargarrena, punturik gabe. Igandean Altsasuk sailkapenean zazpigarren den Oberenaren kontra jokatuko du, 17:00etan, Oberenan.


Rekalde Aretoa. Kongresu jardunaldiak - Bizkaia.eus\nRekalde Aretoa. Kongresu jardunaldiak\nNazioarteko proiekzioa duten Kongresu-Jardunaldi hauek ahalegin berritzailea eta kalitate zientifikokoa eguneratu nahi dute hiriaren eta bere arazo estetikoen, urbanoen eta soziokulturalen inguruan.\nFuntsezko gakoetako bat diziplina-askotarikotasuna da eta ez da garatu bakarrik ikuspegi akademikoa landuta, baizik eta hedakuntzakoa eta gizartean zabaltzeko asmo sendoarekin.\nHorrek guztiak hiri-imajinarioetan oroimenezko irudiak, eta baita bere ‘kimerak’ eta “ametsak” ere, definitzen dituen etorkizun transformatzailea gordetzen du bere barruan.\nTaldeek propiotzat jotzen dituzten onetsitako oinarri geografikoei eta kulturalei dagokienez Programako gaikako-ardatz moduan proposatu diren mahaietan egingo diren azterlanen ildotik trata daitezkeen egitura espazio-denborazkoei buruzko galderak egitera eramaten gaituzten inertziak identifikatu ahal izango ditugu.


80 herritarrek baino gehiagok eman duzue izena Lezoko zaintza sarean parte hartzeko\nBizi dugun larrialdi momentu hau ondoen gainditzeko zaintza komunitarioa behar beharrezko dugula uste dugu.\nZaintza sarearen kudeaketa udalak egin behar duela uste dugu, bera baita segurtasun neurri handiekin egiteko baliabide gehien dituena.\nEgun konplikatuak ari gara bizitzen. COVID-19 koronabirusa dela eta alarma egoera batean gaude. Bizi dugun larrialdi momentu hau ondoen gainditzeko zaintza komunitarioa behar beharrezko dugula uste dugu.\nJakingo duzuenez, asteburuan, boluntario sarea osatzeko ekimena abiatu dugu Piztu Lezotik eta EH Bildutik. Benetan, mila esker. Dagoeneko 80 lezoarrek baino gehiagok eman dute izena. Izugarria da agertu duzuen konpromisoa eta elkartasuna. Eskerrik asko.\nErakutsi duzuen konpromisoa eta gogoa izugarria da, baina hau guztia, arduraz eta osasun segurtasun neurri guztiekin abiatu behar dugu. Boluntarioen eta sarearen beharra duten herritarren osasuna zainduz. Kontu larria dugu eta ezin dugu arinkeriaz jokatu. Lasaitasunez, ardura osoz eta osasun neurri guztiak betez aritu behar dugu.\nUste dugu udalak izan behar duela boluntario zerrenda eta zaintza sare hau kudeatu eta artikulatu behar duena. Udala baita baliabide gehien izan ditzakeena hau guztia osasun segurtasun neurri handiekin egiteko.\nUdal gobernuari ekimen honen berri eman diogu eta boluntario zerrenda helaraziko\ndiogula ere jakinarazi diogu.\nBegionez jaso du proposamena udalak eta ahalik eta azkarren, oharra kaleratuko du honen guztiaren berri emanez eta boluntario sarean izen emateko aukera aipatuz.\nDagoeneko boluntario sarean izena eman duzuenek ez duzue berriro izena eman beharrik. Guk helaraziko diogu orain arteko zerrenda udalari.\nEgoeraren diagnosia egin, beharrak identifikatu eta egitekoak zehaztu ondoren, udala jarriko da harremanetan boluntarioekin.\nBitartean, lasai egon, etxean geratu gaitezen, osasun segurtasun guztiak bete eta arduraz jokatu dezagun.\nMila esker izaten ari zareten jarreragatik.\nElkar zaindu dezagun. Guztion artean lortuko dugu.


Sukaldaritza natural eta energetikoa: lehen txanda | BioAlai\nSukaldaritza natural eta energetikoa: lehen txanda\n2020 – urria – 30\t@ 16:00\t– 17:30\nUrritik aurrera, ALDAKETAK ditugu sukaldaritza natural eta energetikoari buruzko ikastaroetan:\n– Saio bikoitza egingo dugu, baina ordutegi murriztuarekin.\nAforo doituagoei eusteko, baina interesa duten pertsona guztiek joaten jarraitu ahal izateko, ikastaroak birformulatu ditugu. Bi txanden artean aukeratu ahal izango duzue: 16: 00etatik 17: 30era eta 18: 30etik 20: 00etara. Hartara, higiene- eta distantzia-neurriak beteko direla bermatuko dugu. Antolaketa honek funtziona dezan, zorrotz moldatu behar gara sartzeko eta irteteko ordutegietara… puntualak izan gaitezen! Dastatzeko tartea ere baztertu da, baina etxera eramateko eta probatzeko ontziren bat ekarri ahal izango duzu.\n– Ordainketak eta izen-emateak Marta Franciscoren bidez egingo dira (EZ BioAlairen bidez).\nHelbide elektroniko honetan eman dezakezue izena: Info@martafrancisco.com Edo telefono honetan: 626756062 (Marta) Era berean, baliogabetze-politikari eutsiko zaio (tailerra baino bi egun lehenago arte; bestela, kobratu egingo da), eta Martari aurreko bideetatik jakinaraziko zaio.\n– Ikastaroen formatuak egokitzen ari gara denontzako balioko duten konponbideak aurkitzeko, esaiguzu zure kezkak!\n« Hitzaldia: nola bultzatu immunitate-sistema ikuspegi biologikotik eta nutrizionaletik.\nSukaldaritza natural eta energetikoa: bigarren txanda »


kamelu / kameradun\nkamera (orobat kamara g.er.) 1 iz argazkiak, edo zinema edo telebista iduriak hartzeko tresna.\nAparatu zinematografiko guztietan kamera da ikus daitekeenarekin lotura estuena duena. Josu Zabaleta «Irudia» - Jacques Aumont - 172. orr.\nKameraren mugikortasun hori zinemaren hasiera- hasieratik egin zen ia, lehendabizi oinarri mugigarriren baten gainean jarriz (ontzia, beribila), eta geroago, kamera arindu zenean, bizkarrean erabiliz. Josu Zabaleta «Irudia» - Jacques Aumont - 207. orr.\nKamera sorbaldan hartuta. Berria - Kultura 2004-02-20\nKamera filmatzen ari den leihoko pertsianak. Koldo Izagirre «Sua nahi, Mr. Churchil?» - 270. orr.\nZientzialari gazte batek eskuan zeukan hezur txiki bat ari zen kamera enfokatzen. Unai Elorriaga «SPrako tranbia» - 110. orr.\nMahaira jesarri zen, bere Contax kamera dotorea hantxe utzita. Edorta Jimenez «Kilkerren hotsak» - 116. orr.\n"Super 8" kamera zahar bat. Juan Kruz Igerabide «Hauts bihurtu zineten» - 106. orr.\nTBko kamerak bertan zirela ohartuta. Txema Ramirez de la Piscina «Ikus gaitzazuen» - 23. orr.\nInternetez zelatatzeko kamerak. Antton Olano «<//jokoa.com>» - Gemma Lluch - 95. orr.\nKamera sofistikatu baten ezaugarri asko ditu begiak, baina askoz leku txikiagoa hartzen du eta guztiz automatikoak dira kontrolak. Irene Aldasoro «Giza gorputza lanean» - John Lenihan - 12. orr.\nKamera sinple batean, iritzira aukeratzen da askotan obturadorearen lastertasuna. Irene Aldasoro «Giza gorputza lanean» - John Lenihan - 90. orr.\nKamera finkoa da eta ez du plano aldaketarik. Berria - Harian 2005-10-27\nKamera modernoek fokatze automatikoa izaten dute askotan. Irene Aldasoro «Giza gorputza lanean» - John Lenihan - 89. orr.\nKamera digitalaz edo sakelako telefonoaz argazkiak ateratzeko prest. Berria - Kultura 2006-04-20\nSonyk erosiko dizkio soberan dituen leiar digitaldun reflex kamera guztiak. Berria - Ekonomia 2006-01-22\nIrudi bidezko zaintzarako 12 kamera jarriko ditu CAFek trenean. Berria - Ekonomia 2004-07-30\nKamera eta teleobjetiboa zorroan gorde eta basoan barrena urrundu zen Tripodea eta kamera eskuetan hartuta irten zen eskaileretara. Migel Angel Mintegi «Denak du bere prezioa» - 51. orr.\nKamera estroboskopiko batekin dago filmatuta. Oskar Arana «Lotsaizuna» - John Maxwell Coetzee - 23. orr.\nFilmatu baitute kamera gorde batekin. Herria 2003-03-10\nik beherago 7. 2692\nEsku banatan ipini zizkion kamera eta flasharen tramankulua. Josu Landa «Odolbildua» - 77. orr.\nBegira daukan kamera bat. Antton Olano «<//jokoa.com>» - Gemma Lluch - 140. orr.\nAspaldi aztertuak dituzte, beraz, operatzaileek eta zinemagileek egin daitezkeen kamera-mugimendu guztiak. Josu Zabaleta «Irudia» - Jacques Aumont - 207. orr.\nKamera-diseinatzailearen hurrengo arazoa aberrazio kromatikoarena da. Irene Aldasoro «Giza gorputza lanean» - John Lenihan - 98. orr.\nCarsten kamera-gizonak goizeon esan didanez, [...]. Edorta Jimenez «Europako mugetan barrena» - 329. orr.\nik beherago 4. 31143\nTakoi zorrotza oholean inkatu eta desafio egin die zain dituen kamera-objektiboei. Patxi Iturritegi «Behi eroak» - 78. orr.\nKamera-robot batzuek argiztatu eta filmatzen dituzte agertoki horiek. Berria - Kultura 2004-03-06\nAustriako 'hacker' talde bat Vienako Poliziaren kamera sisteman sartu da. Berria - Gaiak 2006-01-05\nHilabete besterik ez zuen zine-kamera benetako tanke txiki baten gainean zegoen. Iñaki Mendiguren «Harry Potter eta Azkabango presoa» - J.K. Rowling - 38. orr.\nKontraplanoan, telebista-kamera bat ari da festa grabatzen. Anjel Lertxundi «Konpainia noblean» - 229. orr.\nKamera batek bezala funtzionatzen du begiak, edo, hobeto esan, bideo-kamera batek bezala. Irene Aldasoro «Giza gorputza lanean» - John Lenihan - 87. orr.\nBideo kamera bidezko grabaketak egiten ari direla. Berria - Euskal Herria 2006-01-19\nEnergia handiko bi azeleragailu lineal eta kardiologia nuklearreko Gamma-kamera. Berria - Euskal Herria 2006-02-22\nAdinak gazte haien taldeko egiten bazuen ere, haien arteko jantziena baino askoz ere jantziagoa zen, eta halako jarrera heldu batez (bere irizpideak aurrera ateraz, alegia) hitz egiten zuen kamera edo argiztatzaile gazteekin. Anjel Lertxundi «Argizariaren egunak» - 19. orr.\nItzulera, berriz, kamera eta gainerako teknikoekin batera egingo omen nuen. Anjel Lertxundi «Argizariaren egunak» - 185. orr.\nAEBetako soldaduek Al Arabia telebistako kamera bat atxilotu zuten. Berria - Mundua 2004-05-21\nUne horretantxe bertan, telebistako estudioan, goizean grabatutako irudiekin lanean ari da kamera. Anjel Lertxundi «Konpainia noblean» - 230. orr.\n-Efe-ren kamera! Iñigo Aranbarri «Hizlandia» - 99. orr.\nEdizioa eta kamera: Xabier Zapirain Berria - Kultura 2006-01-10\n5 gas kamera ik ganbera 6.\nIngeles irratiak esaten duenez, gas kameretan hiltzen dituzte. Josu Zabaleta «Anne Franken egunkaria» - Anne Frank - 66. orr.\nPolonian eta Errusian milioika pertsona baketsu ari direla hiltzen, besterik gabe gas kameretara bidaliz. Josu Zabaleta «Anne Franken egunkaria» - Anne Frank - 194. orr.\nAuschwitzen gas kamerarik ez zegoela esan nuenean oker nengoen. Berria - Mundua 2006-02-21\nHandik aste batzuetara hil zen, 1944ko urrian edo azaroan, gas kamerak funtzionatzeari utzi baino lehentxeago. Josu Zabaleta «Anne Franken egunkaria» - Anne Frank - 350. orr.\n6 kamera frigorifiko\nKamara frigorifiko zilarreztatu eta aseptikoak han eta hemen, haragi fresko eta hilberria ezkutatuz. Harkaitz Cano «Pasaia blues» - 149. orr.\n7 kamera ezkutu\nKamera ezkutu batekin ibili zen denbora guztian zehar, den-dena grabatzen. Iban Zaldua «Itzalak» - 77. orr.\nEz nintzateke harrituko hemen ere baten bat dena kamera ezkutu batekin grabatzen ibiliko balitz. Patxi Iturritegi «Behi eroak» - 64. orr.\nKamera ezkutuko irudi horiek ez dakit noizkoak izango diren, baina agian sasoi hartakoak dira. Berria - Euskal Herria 2006-02-08\n8 kamera geldian [3 esaldi; 3 liburutan] ohikoa baino erritmo geldiagoan.\n· Kamera geldiko irudietan. Joseba Sarrionandia «Lagun izoztua» - 224. orr.\n9 kamera geldoan [7 esaldi; 7 liburutan] kamera geldian.\n10 kamera ilun pareta opakoak dituen kaxa modukoa, non zulo txiki batekik sartzen diren argi izpiak kanpoko objektuen irudi gainazpikatua isatzen baitute zuloaren aurrez aurreko paretan.\nIslatutako izpi horietako batzuk kamera iluneko zulotik barrura sartzen dira eta objektu horren irudi (itzulikatu) bat eratzen dute atzeko aldeko horman. Josu Zabaleta «Irudia» - Jacques Aumont - 20. orr.\nZer gertatzen den kamera ilun bateko hondoko horman gauza baten irudia eratu nahi denean. Josu Zabaleta «Irudia» - Jacques Aumont - 20. orr.\nKamera ilunaren printzipioa. Josu Zabaleta «Irudia» - Jacques Aumont - 37. orr.\n11 kamera korazatu bankuetan dirua gordetzeko gela edo kutxa gotorra.\nAgian zuek ez duzue jakingo kamera korazatu batek nola funtzionatzen duen. Xabier Olarra «Iruzurgilea» - James Cain - 78. orr.\nKamera korazatua ixterakoan ohiko neurriak hartzen dituzue, ez? Xabier Olarra «Iruzurgilea» - James Cain - 89. orr.\nKonbentziturik nago kamera korazatuan gizon bat ezkutatuta dagoela. Xabier Olarra «Iruzurgilea» - James Cain - 86. orr.\n· Bankura itzuli ginen, eta Snellingek eta biok kamera itxi genuen, eta bera joan zen. Xabier Olarra «Iruzurgilea» - James Cain - 68. orr.\nLagunduko dizut kamera irekitzen. Xabier Olarra «Iruzurgilea» - James Cain - 97. orr.\nargazki kamera (41); bideo kamera (18); kamera digital (4); kamera ezkutu (4); kamera geldian (3); kamera geldoan (7); kamera hartu (8); kamera jarri (5); kamera kendu (3); kamera korazatua (6); kamera korazatuan (7); kamera korazatutik (3); kamera mugimendu (3); kamera txiki (6); telebista kamera (5); telebistako kamera (3); zine kamera (3)\nargazki kamara (4)\nargazki kamerak (10); bideo kamerak (7); kamerak ezarri (4); kamerak hartutako (3); kamerak jartzea (4); kamerak jartzeko (3); segurtasun kamerak (5); telebista kamerak (8)\nargazki kamerarekin (3); bideo kamerarekin (3)\nkameraren begia (3); kameraren mugimendu (5); kameraren objektiboak (3); kameraren objektibotik (4)\nbideo kameraz (4)\ntelebista kamerek (3)\nargazki kameren (5); telebista kameren (4); zaintza kameren (3)


Zendesk Adapt: garraio-erabiltzaileen arreta kudeatzea | Ingartek\nGarraio-erabiltzaileen arreta kudeatzea\nZendesk Adaptekin garraio-erabiltzaileen arreta kudeatzen laguntzen dugu, plataformen integrazioa eta eragiketen trazabilitatea errazten dituzten tresnak erabiltzearen bidez.\nZendesk Adapt komunikazio-tresna bat da, eta kanal anitzeko sistema baten bidez bezeroei azkarrago erantzuteko informazio guztia igortzen du. Beste IT sistema batzuekin osatzen da, eta txostenen eta metriken bidez produktibitatea eta eraginkortasuna errazten dizkigu. Zendesk Adaptekin bezeroekin eta hornitzaileekin duzun harremana indartu ahal izango duzu, eta bezeroari emandako zerbitzuaren barne-baliabideak optimizatu. Tresna malgua da, eta operadore edo administrazio bakoitzaren beharretara egokitzeko aukera ematen du.\nZendesk Adaptekin helburu hauek lortuko dituzu:\nJasotako erreklamazioei erantzuteko denbora % 70 murriztea.\nEgindako eragiketa guztien trazabilitatea.\nGarraio publikoko erabiltzaileen asebetetzea areagotzea


2014 SELEKTIBITATE GAI TEORIKOEN ZERRENDA | Fisikasanadrian's Blog\n← 2014 SELEKTIBITATEA: EKAINA ETA UZTAILA\nSELEKTIBITATE AZTERKETAK 2015 →\n2014 SELEKTIBITATE GAI TEORIKOEN ZERRENDA\nPosted on urria 8, 2014\tby fisikasanadrian\n1- Higidura harmoniko sinplea. Adibideak. Ekuazioa. Magnitudeen definizioa. Abiaduraren eta azelerazioaren ekuazioak.\n-HHSren ezaugarri orokorrak (higidura periodikoa –periodoa–, higidura bibrakorra edo oszilakorra –oreka-posizioa–).\n-Higidura harmoniko sinplearen ekuazioak: x = A·sin(ωt +φ0). Berariazko magnitudeak definitzea: bibrazioa edo oszilazioa, oszilazio-zentroa, elongazioa, anplitudea, periodoa, maiztasuna, pultsazioa, desfasea (uhin harmonikoaren ezaugarri nagusiak irudi txiki batean adieraztea).\n-Abiaduraren eta azelerazioaren ekuazioak ondorioztatzea, eta bi magnitude horien gutxienezko eta gehienezko balioak kalkulatzea.\n2- Uhin-higidura dimentsio batean. Ekuazioa. Magnitudeen definizioa. Hedapen-abiadura. Zeharkako uhinak eta luzetarako uhinak bereiztea. Adibideak.\n-Sarrera: Uhin-higidura zer den laburki azaltzea (perturbazio baten hedapenaren bidez energia transmititzea materia garraiatu gabe). Argi eta garbi adieraztea uhina deritzola perturbazioari.\n-Zenbait uhin mota bereiztea (zer irizpide erabiltzen den): mekanikoak eta elektromagnetikoak, zeharkakoak eta luzetarakoak.\n-Uhin harmonikoen ekuazioa idaztea.\n-Berariazko magnitudeak definitzea: uhinaren hedapen-abiadura, periodoa, uhin-luzera, eta abar (marrazki baten bidez adieraztea).\n3- Uhinen islapena eta errefrakzioa: kontzeptua, errefrakzio-indizea, legeak… Muga-angelua eta erabateko islapena.\n-Sarrera: islapena eta errefrakzioa definitzea (ingurune batean hedatzen ari den uhina beste ingurune baten gainazalera heltzen denean gertatzen dira fenomeno horiek; adibidez, airean bidaiatzen ari den argia uretan sartzen denean). Bi inguruneen arteko banatze-gainazala zeharkatzean, uhinaren zer propietate aldatzen diren azaltzea (bere horretan irauten du maiztasunak; abiadura eta uhin-luzera, aldiz, aldatu egiten dira).\n-Errefrakzio-indizea definitzea. Snell-en ekuazioa idaztea. Argi erasotzailea, islatua eta errefraktatua marraztea (haien arteko erlazioa argi eta garbi adieraztea).\n-Erabateko islapenaren fenomenoa azaltzea (uhina errefrakzio-indize txikiagoko ingurune batera iragaten denean gertatzen da). Izpi erasotzailearen eta errefraktatuaren angeluen ondoz ondoko segidak irudikatzea. Muga-angelua definitzea (errefrakzio-angelua = 90º). Muga-angelua gaindituta, argia ez da beste ingurunera iragaten (guztiz islatzen da: zuntz optikoa).\n4- Uhin geldikorrak. Definizioa eta adibideak.\n-Uhin harmoniko geldikorrak dimentsio bakar batean, uhin-interferentziaren adibide gisa. Gainezarmen-printzipioa. Uhin geldikor mekanikoak soketan. Sabelak eta nodoak. Harmonikoak.\n5- Lupa. Deskribapena. Eskema: nola eratzen diren irudiak. Handipena.\n-Lupa zer motatako sistema optikoa den adieraztea (lente konbergentea).\n-Tamaina txikiko objektuak ikustea ahalbidetzen du, puntu hurbila baino distantzia txikiagora koka baitezakegu objektua.\n-Eskema: nola eratzen diren irudiak.\n6- Argazki-kamera. Deskribapena. Eskema: nola eratzen diren irudiak.\n-Kamera zer motatako sistema optikoa den adieraztea (lente konbergentea).\n7- Giza begia. Deskribapena. Eskema: nola eratzen diren irudiak.\n-Marrazkia (ahalik eta elementu gehien adieraztea). Garrantzitsuenak definitzea (kornea, kristalinoa, erretina…)\n-Irudien formazioa: eskema egitea (irudiaren ezaugarriak adieraztea: erreala edo birtuala, zuzena edo buruz beherakoa, handiagoa edo txikiagoa). Begiaren egokitzapena eta puntu hurbila.\n8- Ikusmenaren akatsak. Hipermetropia eta miopia.\n-Ikusmenaren akatsak: definizio laburrak (miopia, hipermetropia).\n-Eskemak: nola eratzen diren irudiak, eta nola zuzentzen den kasuan kasuko akatsa.\n9- Newtonen grabitazio unibertsalaren legea. Eremu-intentsitatea. Definizioa. Masa puntual (edo esferiko) batek eratutako eremua. Adibidea: Lurreko grabitazio-eremua.\n-Legea enuntziatzea eta dagokion ekuazio matematikoa adieraztea (marrazkia).\n-Indar grabitatorioen ezaugarriak adieraztea: norabidea eta noranzkoa; urrutiko indarrak; akzio- eta erreakzio-indarrak; masetako bat oso handia izan ezean, baztergarria da intentsitatea. -Masa puntual edo esferiko baten eremu grabitatorioa (eremu-lerroak irudikatzea). Adibidea: Lurra.\n-Eremuaren (espazioko zonaldea) eta eremu-intentsitatearen (masa unitateko indar grabitatorioa) kontzeptuak.\n-Masa puntual edo esferiko baten eremu grabitatorioa (eremu-lerroak irudikatzea). Adibidea: Lurra.\n10- Indar-eremu kontserbakorrak eta ez-kontserbakorrak. Energia potentzial grabitatorioa. Masa puntual (edo esferiko) baten potentzial grabitatorioa. Energia mekaniko osoa. Energiaren kontserbazioaren printzipioa.\n-Eremu kontserbakorra definitzea (azaltzea). Eremu kontserbakorrean, A eta B bi puntu (edozein) hartuta, lana ez da ibilbidearen menpekoa; ibilbidea itxia bada, lana nulua da (eskema sinplea egitea A-B ibilbidearekin, eta indar baten lanaren ekuazioa adieraztea)\n-Lana zenbatekoa den jakiteko, A eta B puntuen arteko energia potentzialaren diferentzia kalkulatzen da.\n-Potentzial grabitatorioa definitzea (masa-unitateko energia potentziala)\n-Energia mekaniko osoa (potentzial grabitatorioa gehi zinetikoa) ez da aldatzen (konstantea da) indar-eremu kontserbakor batean.\n11- Keplerren legeak. Enuntziatuak. Orbita zirkularretarako 3. legea deduzitzea grabitazioaren legetik abiatuta.\n-Diagrama (marrazki) txiki bat egitea. Ezaugarri hauek adieraztea: Eguzkiaren posizioa elipsearen fokuetako batean, erradio-bektoreak estalitako azalerak, planetaren mugimenduaren abiadura posizioaren arabera…\n-Orbita zirkularra izateko beharrezko baldintzak kontuan hartuta, 3. legea frogatzea.\n12- Indar-lerroak eta gainazal ekipotentzialak, masa puntual (edo esferiko) batek eratutako eremu grabitatorioan.\n-Eremu grabitatorioa irudikatzea.\n-Eremu-lerroak (masa bakar baten eta masa-bikote baten kasuak irudikatzea). Haien esanahia adieraztea.\n-Gainazal ekipotentzialak (masa puntual baten kasua irudikatzea). Haien esanahia adieraztea, eta eremu-lerroekin zer lotura duten esatea. Gainazal ekipotentzial bereko bi punturen artean eremu grabitatorioak egindako lana nulua dela adieraztea\n13- Coulomb-en legea. Eremu elektrikoaren intentsitatea. Definizioa. Adibideak. Karga puntual (edo esferiko) positibo batek eratutako eremu elektrostatikoa; eta karga puntual (edo esferiko) negatibo batek eratutakoa. Deskribatu nolakoak diren indar-lerroak, bi kasuetan.\n-Legea enuntziatzea eta dagokion ekuazio matematikoa adieraztea (marrazkia)\n-Indar elektrikoen ezaugarriak adieraztea: norabidea eta noranzkoa, urrutiko indarrak, akzio-eta erreakzio-indarrak. Erakarpena eta aldarapena bereiztea, karga motaren arabera.\n-Eremuaren (espazioko zonaldea) eta eremu-intentsitatearen (karga positiboaren unitatearen gainean eragindako indar elektrikoa) kontzeptuak.\n-Karga puntual baten eremu elektrikoa (eremu-lerroak irudikatzea, eta karga positiboen eta negatiboen eremuak bereiztea).\n14- Eremu magnetiko uniforme baten barrualdean eragindako indar magnetikoa: a) higitzen ari den karga puntual baten gainean (adibidea: ibilbidea kargaren abiadura eremuaren perpendikularra denean) b) korronte elektrikoaren eroale lineal baten gainean.\n-Mugitzen ari den karga elektriko baten gainean eremu magnetikoak eragindako indarrak zer ezaugarri dituen adieraztea. Lorentz-en legearen ekuazio bektoriala ematea. Dagozkion magnitude bektorialak irudikatzea.\n-Adibidea: eremu magnetiko batean sartzen den partikula (abiadura eremuaren perpendikularra duenean). Ibilbide zirkularra, abiaduraren modulua konstantea, ibilbidearen erradioa eta abar. Marrazki txiki bat egitea egoera adierazteko.\n-Lorentzen ekuazioa zabaltzea eroale baten kasurako. F = I (l x B) ekuazioa adieraztea, eta marrazki bat egitea l, F eta B bektoreekin.\n15- Korronte elektrikoen arteko indarrak. Korronte paraleloak edo antiparaleloak garraiatzen dituzten bi hari zuzen, paralelo eta infinituren kasua. Anperearen definizioa.\n-Labur azaltzea korronte elektrikoek elkarri eragindako indar magnetikoen zergatia (eremu magnetikoa sortzen du mugitzen ari den kargak, eta indarra eragiten du mugitzen ari den beste karga baten gainean)\n-Aurreko galderaren ekuazioa (Lorentzen ekuazioa) abiapuntu gisa hartzea. Ekuazioa aplikatzea korronteen noranzkoa kontuan hartuta (dagozkion marrazkiak egitea).\n-Eroaleek elkarri eragindako luzera-unitateko indarra zehaztea. Anperea definitzea korronteen arteko indar magnetikoaren bidez.\n16- Korronteek sortutako eremu magnetikoak. Biot-Savart legea kasu hauetan: a) korronte zuzen eta infinitua; b) korronte zirkularra (espira).\n-Fenomenoa deskribatzea. Oersted-en esperimentua. Biot-Savart legea kasu hauetan:\na) korronte zuzena eta infinitua denean (B indukzio magnetikoaren balioa espazioko puntu guztietan, eremu-lerroak, B-ren norabidea eta noranzkoa).\nb) korronte zirkularra denean (B indukzio magnetikoaren balioa espiraren zentroan, iman naturalekin alderatzea, Ipar eta Hego poloak).\n17- Indukzio elektromagnetikorako Faraday-ren eta Lenz-en legea. Indar elektroeragile induzituaren balioa. Korrontearen noranzkoa.\n-Behaketa esperimentalak: korronte elektrikoaren indukzioa (Faraday-ren esperientziak).\n-Azalpena: fluxuaren kontzeptua. Fluxu-aldaketa (B aldatzea, zirkuituaren mugimendua, eta abar). Lenz-en legea (korrontearen noranzkoa).\n-Faraday-ren legea: induzitutako indar elektroeragilearen balioa.\n-Kasuan kasuko marrazkiak egitea fenomenoen azalpena errazteko.\n18- Korronte alterno sinusoidalen sorgailua (alternadorea).\n-Alternadorearen deskribapen laburra.\n19- Efektu fotoelektrikoa. Deskribapena. Azalpen kuantikoa. Einsteinen teoria. Atari-maiztasuna. Erauzte-lana.\n-Efektu fotoelektrikoaren deskribapen laburra: argiaren (ikusgaia edo ultramorea) eraginez, elektroiak igortzen dituzte zenbait gainazal metalikok.\n-Fisika Klasikoak azaltzen ez dituen fenomenoak.\n-Einsteinen azalpena teoria kuantikoaren bidez. Atari-maiztasuna eta erauzte-lana kontzeptuak ematea, eta dagozkien formulak adieraztea. Planck-en teoria aplikatzea: energia kuantizatua, fotoiaren kontzeptua.\n20- Erradioaktibitate naturalaren fenomenoa deskribatzea. Desintegrazio erradioaktiboa. Alfa, beta eta gamma partikulen igorpena. Soddy eta Fajans-en legeak. Adibideak.\n-Erradioaktibitatea: fenomeno naturala da. Alfa, beta eta gamma partikulen igorpena (igorpen mota bakoitzaren karga, masa eta sartzeko ahalmena adieraztea).\n-Prozesu erradioaktiboen abiadura. Semidesintegrazio-periodoa. Grafiko batean adieraztea.\n-Soddy-ren (alfa partikulen igorpena) eta Fajans-en (beta partikulen igorpena) legeak enuntziatzea. Iradokizuna: ekuazio orokorrak idatz daitezke; adibidez, XAZ nukleo batek prozesu erradioaktibo bat jasaten duenean, YAZ nukleoa lortzen da produktu gisa.\n21- Fisio nuklearra. Deskribapena eta adibideak. Bonbak eta zentral nuklearrak. Masa-galera. Einstein-en ekuazioa askatutako energiarako.\n-Definizioa (prozesuaren azalpen laburra). Prozesuaren ekuazio bat idaztea (bestela, ekuazio orokorra idatzi daiteke XAZ adierazpena baliatuz)\n-Prozesu kontrolatua (fisiozko zentral nuklearrak) eta ez-kontrolatua (bonba atomikoa). Kate-erreakzioa.\n-Masa-galera eta lotura-energia. Einsteinen ekuazioa.\n22- Fusio nuklearra. Deskribapena eta adibideak. Bonbak eta balizko zentral nuklearrak. Masa-galera. Einsteinen ekuazioa askatutako energiarako.\n-Definizioa (prozesuaren azalpen laburra). Prozesuaren ekuazio bat idaztea (bestela, ekuazio orokorra idatzi daiteke XAZ…adierazpena baliatuz)\n-Prozesu kontrolatua (gaur egun, garapen-fasean dago fusio-prozesua) eta ez-kontrolatua (hidrogeno-bonba).\n– Masa-galera eta lotura-energia. Einsteinen ekuazioa.


EUSKAL Y TRENBIDEAK TUNEL AMAIERAKO ARGIA IKUSTEN DU,AZKENEAN : IBB Europan / Europa según IBB\nAste honetan, benetan poztu gaitu Sustapen Ministro andreak Euskal Y trenbidea amaitzeko lanei data zehatza jartzeko konpromisoa hartu duelako albisteak. Espero dezagun bisitak benetan balio izatea eta Euskal Y trenbidea egiteko egitasmoa behin betiko finkatuta geratzea. Ez da apeta, ezta gutxiago ere. Europar egitasmoa da, gure kokapen geoestrategikoari bere etekin osoa aterako diona. Gainera, urteetako atzerapena darama. Benetan pozten naiz konpromiso hori gauzatzearekin, baina tristea da urteak eta urteak legebiltzar ezberdinetan argitasun hori eskatzen aritu garenok horrenbeste itxaron behar izatea, azken erantzuna beste esparru batean emana izan dadin. Ongi etorria izan dadila iragarpena. Ea orain, egintzetan gauzatzen den.\nLan horretan aritu izan gara jo eta ke hainbat erakundeetan. Hemendik ere, Bruselan, niri dagokidan erantzukizunaren aldetik, jarraipen hurbila egin diogu egitasmoari, “Europa zeharkatzeko garraio sareak” txostenean ALDEren txostengile eta ordezkari naizen aldetik. Hainbat eta hainbat ekimen aurkeztu ditugu, eta une oro saiatu izan gara harreman onak izaten Carlo Secchi Europa mailan korridorearen koordinatzaile denarekin eta Kallas komisarioarekin berarekin ere .Orain, ahalegin hori berori egiten ari gara, Bulc komisario andrearekin lan egin ahal izateko. Legebiltzarreko txostengile eta Europa osorako egitasmoen defendatzaile sutsu naizen aldetik, txostengile izan ginen, esate baterako, Tallín-en egin ziren TEN-T delakoetan.\nTallínen bertan,hain zuzen ere, Espainia, Frantzia eta Portugalgo gobernuek adierazpen bat izenpetu zuten Atlantikoko korridorean dagozkien lanen inguruan, eta iragarpen honekin gainditzen diren konpromisoak agertzen ziren bertan. Poztu egin naiz, fase horretan eta korridore ezberdinetako europar arduradunen figura indartzeko aurkeztu genuen zuzenketak aurrera egin zuelarik, lanei jarraipen hurbilagoa egin ahal izango diegulako eta jarraipen taldeetan euskal agintariek ere parte hartu ahalko dutelako. Garrantzitsua ere bada gogoratzea Juncker planaren inguruan egin ziren bileretan mahai gainean jarri genuela, lan garrantzitsu eta funtsezko hauek inbertsio horietan egon beharko luketela, eta diru horrekin bultzatu beharko liratekeela . Hala izan da, zorionez. Uste dut egitasmoaren zati bat planaren zerrendan sartu izanak bultzadizoa eman dezakeela Sustapen Ministerioak bere konpromisoak bete ditzan .\nEz dugu esan gabe utzi nahi, egitasmo hau ez dela bakar batzuen apeta hutsez eta “argitasun ” une batean sortu zen proiektua. Seguruenik izango da azken hamarkada hauetan Euskadin egin den lan publikorik garrantzitsuena, eta gure garapenerako oinarrizko egitasmoa da. Europan kokatzen gaitu eta gure produkzio sarea bere merkatu naturalekin lotzen laguntzen du. Gainera, beste garraio modu batzuk ematen dizkio bide azpiegiturak gainezka dituen eskualderi eta gure portuen sarea lotzen du tren, aireportu eta errepideekin, gaur egun lotzen duen moduan baino eraginkorrago.Espainiar estatuaren eta Frantziarren artean dagoen inbutua ezabatzen du . Azken finean, baldintza guztiak betetzen ditu Europak lan hau lehenets dezan eta hurrengo urteetan egin beharreko inbertsio publikoen barruan aurreikus dezan .\nLana bultzatzeko egin dugun ahaleginak ulertezin egiten ditu ministro andrearen bisitaren kariaz egin diren adierazpen partidista batzuk. Ikaragarria da, urteetan lanak atzeratzen, dirua lehenetsita ez dauden egitasmoetara desbideratzen eta lan hauetan garrantzitsuena dena egin gabe uzten ibili direnek, orain ekimenik eza Eusko Jaurlaritzari egoztea . Eta, Eusko Jaurlaritza izan da, zalantzarik gabe, estatuari zegokiona bere gain hartu eta tamaina honetako lan hau lideratzeko eta martxan jartzeko indarra erakutsi duena .\nTags: AHT, Ana Oregi, Ana Pastor, Espainako aurrekontuak, euskal Y trenbidea, Eusko jaurlaritza\n« ESTRECHANDO RELACIONES\nABRIENDO LA LEGISLATURA EN EL COMITE DE LAS REGIONES »